qundao/data-zh-poetry huggingface dataset:
同梅圣俞送尹郎中监舒川灵仙观
作者：刘敞
朝代：宋

真人西度关，乃祖独知之。
强着五千言，竦身弃喧卑。
灵光无时没，人世自超忽。
上下千歳间，裔孙亦清出。
论兵復击剑，远与道同符。
功名不如意，白髪笑桑榆。
藏书天禄阁，卜居天柱山。
此职无吏责，去去何时还。
山中醉白云，山下弄流水。
吾已了损益，未知生死耳。
聊登千仞巅，下视寰中尘。
更因长风来，挥手谢世人。
同梅圣俞送尹郎中监舒川灵仙观
作者：刘敞
朝代：宋

真人西度关，乃祖独知之。强著五千言，竦身弃喧卑。灵光无时没，人世自超忽。上下千岁间，裔孙亦清出。论兵复击剑，远与道同符。功名不如意，白发笑桑榆。藏书天禄阁，卜居天柱山。此职无吏责，去去何时还。山中醉白云，山下弄流水。吾已了损益，未知生死耳。聊登千仞巅，下视寰中尘。更因长风来，挥手谢世人。
同永叔和介甫昭君曲
作者：刘敞
朝代：宋

汉家离宫三十六，宫中美女皆胜玉。昭君更是第一人，自知等辈非其伦。耻捐黄金买图画，不道丹青能乱真。别君上马空反顾，朔风吹沙闇长路。此时一见还动人，可怜怏怏使之去。早知倾国难再得，不信傍人端自误。黄河入海难却来，昭君一去不复回。青冢消摧人迹绝，惟有琵琶声正哀。
同永叔和介甫昭君曲
作者：刘敞
朝代：宋

汉家离宫三十六，宫中美女皆胜玉。
昭君更是第一人，自知等辈非其伦。
耻捐黄金买图画，不道丹青能乱真。
别君上马空反顾，朔风吹沙闇长路。
此时一见还动人，可怜怏怏使之去。
早知倾国难再得，不信傍人端自误。
黄河入海难郄来，昭君一去不復回。
青冡消摧人迹绝，惟有琵琶声正哀。
同永叔哭圣俞
作者：刘敞
朝代：宋

子真之后千余年，人物寥落无几传。
圣俞晚出江海壖，眉目自觉真神仙。
气如阳秋和以妍，文若河汉清且渊。
大钧匠物岂强镌，飞黄绝尘宁俟鞭。
名为实宾道所捐，才与时逆行苦邅。
起草建礼衰可怜，掌教国子寒无毡。
谁不富贵君重迁，谁不耄期君疾蹎。
长松摧壑芝焚烟，谁其尸之当问天。
遗草大小三千篇，白玉落落珠联联。
此自可敌当世权，物莫两大犹信然。
我家江南再世前，与君通家情有连。
见君总角今华颠，于我莫逆好已偏。
今也已矣嗟绝絃，涙如翻波正沦涟。
翰林文章日月悬，凿石铭德埋九泉。
上书立后禄绍先，分宅恤穷祭有田。
呜呼岂非天下贤。
义不背死而苟焉，念子可以无悁悁。
同永叔哭圣俞
作者：刘敞
朝代：宋

子真之后千馀年，人物寥落无几传。圣俞晚出江海壖，眉目自觉真神仙。气如阳秋和以妍，文若河汉清且渊。大钧匠物岂强镌，飞黄绝尘宁俟鞭。名为实宾道所捐，才与时逆行苦邅。起草建礼衰可怜，掌教国子寒无毡。谁不富贵君重迁，谁不耄期君疾蹎。长松摧壑芝焚烟，谁其尸之当问天。遗草大小三千篇，白玉落落珠联联。此自可敌当世权，物莫两大犹信然。我家江南再世前，与君通家情有连。见君总角今华颠，于我莫逆好已偏。今也已矣嗟绝弦，泪如翻波正沦涟。翰林文章日月悬，凿石铭德埋九泉。上书立后禄绍先，分宅恤穷祭有田。呜呼岂非天下贤。义不背死而苟焉，念子可以无悁悁。
同永叔赠沈博士
作者：刘敞
朝代：宋

我不识醉翁亭，又不闻醉翁吟。
但见醉翁诗，爱彼绝境逢良琴。
上多高峰下流泉，后有芳草前茂林。
玄猨黄鹄翩翻共悲鸣兮，白云翠霭倏忽而阳阴。
此间真意不可尽，未遇知者犹荒岑。
醉翁昔时逃世纷，恋此酩酊遗朝簪。
心虽独醒迹弥晦，举俗莫得窥浮沈。
迩来十年定谁觉，独沈夫子明其心。
写之丝桐寄逸赏，曲度寥落含高深。
绝调众耳多不省，醉翁一闻能别音。
乃知精识自有合，何必相与凌崎嵚。
伯牙钟子期，目击意已歆。
蓬莱三山荡析不可见，惟有水仙之操传至今。
安知后世万千岁，此地不为水火侵。
但存君诗与君曲，虽远犹可期登临。
沈夫子，与醉翁，斯言至悲君更寻。
同永叔赠沈博士
作者：刘敞
朝代：宋

我不识醉翁亭，又不闻醉翁吟。但见醉翁诗，爱彼绝境逢良琴。上多高峰下流泉，后有芳草前茂林。玄猿黄鹄翩翻共悲鸣兮，白云翠霭倏忽而阳阴。此间真意不可尽，未遇知者犹荒岑。醉翁昔时逃世纷，恋此酩酊遗朝簪。心虽独醒迹弥晦，举俗莫得窥浮沈。迩来十年定谁觉，独沈夫子明其心。写之丝桐寄逸赏，曲度寥落含高深。绝调众耳多不省，醉翁一闻能别音。乃知精识自有合，何必相与凌崎嵚。伯牙钟子期，目击意已歆。蓬莱三山荡析不可见，惟有水仙之操传至今。安知后世万千岁，此地不为水火侵。但存君诗与君曲，虽远犹可期登临。沈夫子，与醉翁，斯言至悲君更寻。
同河中府签判刘状元廷平访华阴云台观陈搏先生故居是日云雾不尽见诸峰
作者：刘敞
朝代：宋
体裁：七言绝句

平舒道上望诸峰，翠出浮云几万重。过客仍迷五里雾，真人与致二茅龙。
同济川题王金吾园亭
作者：刘敞
朝代：宋
体裁：七言律诗

王侯功业等山河，谢傅风流倦燮和。治第由来处穷僻，赏心曾是极酣歌。岁寒松竹孙枝在，诗罢池塘宿草多。闻道将军亦爱客，春游不问主人过。
同献臣七月七日夜咏牛女
作者：刘敞
朝代：宋

荧煌昭回章，婉娈灵匹燕。薄雾垂絪衣，明星缀华瑱。洁身奉君子，所幸常顾眷。风浪既多艰，岁时剧飞箭。会赊别堪疑，那能鬒不变。愿构虹蜺梁，与君常相见。
同献臣七月七日夜咏牛女
作者：刘敞
朝代：宋

荧煌昭回章，婉娈灵匹燕。
薄雾垂絪衣，明星缀华瑱。
洁身奉君子，所幸常顾眷。
风浪既多艰，歳时剧飞箭。
会赊别堪疑，那能鬒不变。
愿构虹蜺梁，与君常相见。
同谢十三赋盆池
作者：刘敞
朝代：宋

碧沼含白水，动摇明镜光。浮沉见鱼乐，舒卷闻荷香。赏玩兹有适，纷嚣因以忘。多君江湖意，不复疑坳堂。
同谢十三赋盆池
作者：刘敞
朝代：宋

碧沼含白水，动摇明镜光。
浮沉见鱼乐，舒卷闻荷香。
赏翫兹有适，纷嚣因以忘。
多君江湖意，不復疑坳堂。
同贡甫咏丁晋公园池
作者：刘敞
朝代：宋

一死复一生，一虚复一盈。犹悲门易轨，况乃谷为陵。曲池久芜没，高屋尚峥嵘。自古若传舍，毋为方叹惊。
同贡甫咏丁晋公园池
作者：刘敞
朝代：宋

一死復一生，一虚復一盈。
犹悲门易轨，况乃谷为陵。
曲池久芜没，高屋尚峥嵘。
自古若传舍，毋为方叹惊。
同贡甫贺钱子飞兄弟
作者：刘敞
朝代：宋

盛德淳熙耀，丰规振后昆。降心徕俊杰，前席问黎元。嘉会真千载，休声聚一门。象贤俱秀出，济美并鸿鶱。性复朱绳直，书曾玉露繁。十年森气象，江海豁词源。心伏惊诸老，名闻动至尊。深严亲赐策，渊默静临轩。明白朝廷制，丹青教化原。屡闻呼万岁，争诵累千言。宜有非常遇，谁嫌不次恩。官仪推粉署，地望逼星垣。令闻人人得，风流善善存。春华照棠树，高韵溢篪埙。义辱交游接，欢心抃笑烦。空惭一枝小，当谢北溟鲲。
同贡甫贺钱子飞兄弟
作者：刘敞
朝代：宋

盛德淳熙耀，丰规振后昆。
降心徕俊杰，前席问黎元。
嘉会真千载，休声聚一门。
象贤俱秀出，济美并鸿鶱。
性復朱绳直，书曾玉露繁。
十年森气象，江海豁词源。
心伏惊诸老，名闻动至尊。
深严亲赐策，渊默静临轩。
明白朝廷制，丹青教化原。
屡闻呼万岁，争诵累千言。
宜有非常遇，谁嫌不次恩。
官仪推粉署，地望逼星垣。
令闻人人得，风流善善存。
春华照棠树，高韵溢箎埙。
义辱交游接，欢心抃笑烦。
空惭一枝小，当谢北溟鲲。
同邻几伯镇观秘阁壁上苏子美草书
作者：刘敞
朝代：宋
体裁：七言律诗

苏子佯狂不自疑，汉庭籍甚莫言非。放歌金马居常醉，穷老沧洲不更归。浮世功名均梦寐，平生翰墨独光辉。壁间数字龙蛇动，神物通神亦恐飞。
同邻几持国过杜和州
作者：刘敞
朝代：宋
体裁：七言律诗

江南太守水斋居，残雪层冰正满渠。忽忆山阴乘兴往，可怜心抱向人摅。放歌浩荡惊狂客，换酒从容解佩鱼。四座欢衷两倾倒，归鞍欲犯夕钟初。
同邻几观中道家书画
作者：刘敞
朝代：宋

宋公好古天下闻，法书奇画多求真。
独将文雅遗后世，官虽贵达家尤贫。
近自唐室远及秦，上下略数千余春。
丹青翰墨着名者，一二收拾忘辛勤。
象贤济美声不坠，手泽鉅细皆如新。
朝廷交游累千百，未尝肯示寻常人。
蔡侯江翁与梅伯，于今磊落称绝伦。
退朝相从得尽见，更觉清门无杂宾。
鉴微赏异极毫髪，四座若获千金珍。
往往发狂或大叫，咏诗落笔争纷纶。
我随众人久碌碌，学殖欲落衣生尘。
愿登羣玉探禹穴，不惮山海驰舟轮。
此君家近未宜后，率然欲往怀逡巡。
淹留秖觉岁月老，復恐异物潜通神。
但传妙唱想绝蹟，诵叹慷慨书搢绅。
同邻几观中道家书画
作者：刘敞
朝代：宋

宋公好古天下闻，法书奇画多求真。独将文雅遗后世，官虽贵达家尤贫。近自唐室远及秦，上下略数千馀春。丹青翰墨著名者，一二收拾忘辛勤。象贤济美声不坠，手泽钜细皆如新。朝廷交游累千百，未尝肯示寻常人。蔡侯江翁与梅伯，于今磊落称绝伦。退朝相从得尽见，更觉清门无杂宾。鉴微赏异极毫发，四座若获千金珍。往往发狂或大叫，咏诗落笔争纷纶。我随众人久碌碌，学殖欲落衣生尘。愿登群玉探禹穴，不惮山海驰舟轮。此君家近未宜后，率然欲往怀逡巡。淹留秖觉岁月老，复恐异物潜通神。但传妙唱想绝迹，诵叹慷慨书搢绅。
同黄子温小寒
作者：刘敞
朝代：宋

阴老疑龙战，风高怯海飞。枯蓬不自息，归鸟竞相依。时节惊流水，生涯托墐扉。哀歌向妻子，吾道亦牛衣。
同黄子温小寒
作者：刘敞
朝代：宋

阴老疑龙战，风高怯海飞。
枯蓬不自息，归鸟竞相依。
时节惊流水，生涯託墐扉。
哀歌向妻子，吾道亦牛衣。
后出郊二首
作者：刘敞
朝代：宋

人远地形旷，气收天宇高。不辞乘兴出，直恐应接劳。送雁时挥弦，羡鱼复临濠。君知适意乐，未悟生二毛。岁晚农事毕，里闾竞欢然。相见有馀情，独游颇忘年。上怀羲皇世，下感沮溺贤。岂以六金印，而轻二顷田。
后出郊二首·其一
作者：刘敞
朝代：宋

人远地形旷，气收天宇高。不辞乘兴出，直恐应接劳。送雁时挥弦，羡鱼复临濠。君知适意乐，未悟生二毛。
后出郊二首·其一
作者：刘敞
朝代：宋

人远地形旷，气收天宇高。
不辞乘兴出，直恐应接劳。
送雁时挥弦，羡鱼復临濠。
君知适意乐，未悟生二毛。
后出郊二首·其二
作者：刘敞
朝代：宋

岁晚农事毕，里闾竞欢然。
相见有余情，独游颇忘年。
上怀羲皇世，下感沮溺贤。
岂以六金印，而轻二顷田。
后出郊二首·其二
作者：刘敞
朝代：宋

岁晚农事毕，里闾竞欢然。相见有馀情，独游颇忘年。上怀羲皇世，下感沮溺贤。岂以六金印，而轻二顷田。
后土庙琼花
作者：刘敞
朝代：宋

繁香簇簇三株树，冷艳飘飘六出霙。移植天中来几月，欲看憔悴老江城。
后土庙琼花
作者：刘敞
朝代：宋

繁香簇簇三株树，冷艷飘飘六出霙。
移植天中来几月，欲看憔悴老江城。
吕梁
作者：刘敞
朝代：宋

吕梁信天险，鱼鳖不可游。引棹出丛石，一縆用百牛。汹涌含风电，蜿蜒喷蛟虬。世自有畏涂，吾仍耻随流。侧见百仞奔，俯窥千丈幽。自非跂达观，未易宽百忧。夙昔涉老庄，纵心会虚舟。忠信犹足恃，放言礼门由。
吕梁
作者：刘敞
朝代：宋

吕梁信天险，鱼鼈不可游。
引棹出丛石，一絙用百牛。
汹涌含风电，蜿蜒喷蛟虬。
世自有畏涂，吾仍耻随流。
侧见百仞奔，俯窥千丈幽。
自非跂达观，未易寛百忧。
夙昔涉老庄，纵心会虚舟。
忠信犹足恃，放言礼门由。
君章见过
作者：刘敞
朝代：宋
体裁：五言律诗

衡门入秋草，幽独得栖迟。车马来何屡，樵苏不自期。书成玄尚白，衣敝素为缁。予亦贫非病，君应信所为。
听女奴弹胡琴
作者：刘敞
朝代：宋

女奴能为马上曲，一弹一弹复一弹。我醉已眠都不醒，半天落月微霜寒。
听女奴弹胡琴
作者：刘敞
朝代：宋

女奴能为马上曲，一弹一弹復一弹。
我醉已眠都不醒，半天落月微霜寒。
听府妓歌忆春卿资政给事
作者：刘敞
朝代：宋

南方酒如渑，醉倒本容易。蔡姬缓声歌，清响动云际。惜哉知音稀，此辈自难值。曩者东山游，一日已三岁。人遐成陈迹，兴尽失超诣。寥寥方外欢，独数嵇阮辈。冻云临寒空，掩郁迈往气。引杯乱愁思，击节还拊髀。
听府妓歌忆春卿资政给事
作者：刘敞
朝代：宋

南方酒如渑，醉倒本容易。
蔡姬缓声歌，清响动云际。
惜哉知音稀，此辈自难值。
曩者东山游，一日已三歳。
人遐成陈迹，兴尽失超诣。
寥寥方外欢，独数嵇阮辈。
冻云临寒空，掩郁迈往气。
引杯乱愁思，击节还拊髀。
听江十诵食鲙诗戏简圣俞
作者：刘敞
朝代：宋

长安贫客食无鱼，浩歌弹铗归来乎。
主人聆歌知客意，酌酒买鱼相与醉。
一鱼百金不可偿，操刀作鲙挥雪霜。
鳞分骨解珠玉光，举盘引筯丝线长。
楚饭雕胡香且洁，吴羮入口如沃雪。
主欢赋诗客称寿，裂简摇毫落寒月。
我亦羁旅秋萧条，思鲈回首江汉遥。
过门大嚼取快意，咏诗忘味如闻韶。
君若乘风驾沧海，更鲙长鲸且相待。
听江十诵食鲙诗戏简圣俞
作者：刘敞
朝代：宋

长安贫客食无鱼，浩歌弹铗归来乎。主人聆歌知客意，酌酒买鱼相与醉。一鱼百金不可偿，操刀作鲙挥雪霜。鳞分骨解珠玉光，举盘引箸丝线长。楚饭彫胡香且洁，吴羹入口如沃雪。主欢赋诗客称寿，裂简摇毫落寒月。我亦羁旅秋萧条，思鲈回首江汉遥。过门大嚼取快意，咏诗忘味如闻韶。君若乘风驾沧海，更鲙长鲸且相待。
听钟
作者：刘敞
朝代：宋
体裁：五言律诗

陋巷客回辙，夕阳钟送秋。寒声满空谷，暝色下高楼。陡逐悲风起，微兼远角收。旅怀伤急景，听此愧淹留。
吴中大水有负郭田在常州云已漂溃作一首示公仪
作者：刘敞
朝代：宋

百谷驰东南，三江浇吴会。积阴漏云汉，涌水翻积块。斯民既昏垫，我稼堕颠沛。鱼鳖有馀粮，郊原靡遗穗。糊口窃自恕，矜寡将何赖。天道有盈虚，吾宁罪于岁。救饥苦谋拙，禹稷不可待。行矣帆长风，因之浮海外。
吴中大水有负郭田在常州云已漂溃作一首示公仪
作者：刘敞
朝代：宋

百谷驰东南，三江浇吴会。
积阴漏云汉，涌水翻积块。
斯民既昏垫，我稼堕颠沛。
鱼鼈有余粮，郊原靡遗穗。
餬口窃自恕，矜寡将何赖。
天道有盈虚，吾宁罪于歳。
救饥苦谋拙，禹稷不可待。
行矣帆长风，因之浮海外。
吴九秋过西池作诗持国和之邀予同赋
作者：刘敞
朝代：宋

三山凌波涛，云汉邈氛埃。世无乘槎客，安得穷昭回。天门洞阊阖，海池含风雷。渊沦蛟龙室，焜炫金银台。西颢何萧条，百芳日已摧。谁能瑩心赏，喟子怀仙才。时变感所思，驻车载徘徊。已秋孰愿夏，览物弥欢哀。韩生肆爽言，观变均齐谐。而我拘俗者，俊游日已乖。欲濯缨上尘，何时与君偕。
吴九秋过西池作诗持国和之邀予同赋
作者：刘敞
朝代：宋
体裁：古风

三山凌波涛，云汉邈氛埃。世无乘槎客，安得穷昭回。天门洞阊阖，海池含风雷。渊沦蛟龙室，焜炫金银台。西颢何萧条，百芳日已摧。谁能莹心赏，喟子怀仙才。时变感所思，驻车载徘徊。已秋孰愿夏，览物弥欢哀。韩生肆爽言，观变均齐谐。而我拘俗者，俊游日已乖。欲濯缨上尘，何时与君偕。
吴侍郎挽词二首
作者：刘敞
朝代：宋

高第贤良策，朝廷擢季功。固疑多直谏，不得久居中。长啸临边月，孤飞避远鸿。盘桓周召际，重见二南风。临汝休车骑，治中愧后门。平生一倾盖，谈笑极忘言。契阔声尘远，差池岁月奔。匣中宝刀赠，知辱故交恩。
吴侍郎挽词二首·其一
作者：刘敞
朝代：宋

高第贤良策，朝廷擢季功。
固疑多直諌，不得久居中。
长啸临边月，孤飞避远鸿。
盘桓周召际，重见二南风。
吴侍郎挽词二首·其一
作者：刘敞
朝代：宋

高第贤良策，朝廷擢季功。固疑多直谏，不得久居中。长啸临边月，孤飞避远鸿。盘桓周召际，重见二南风。
吴侍郎挽词二首·其二
作者：刘敞
朝代：宋
体裁：五言律诗

临汝休车骑，治中愧后门。平生一倾盖，谈笑极忘言。契阔声尘远，差池岁月奔。匣中宝刀赠，知辱故交恩。
吴宫
作者：刘敞
朝代：宋
体裁：古风

吴儿歈，郑女舞，彩衣姣服垂楚楚。姑苏台高春日迟，急节新声闹钟鼓。美人欢醉捧瑶爵，君王万寿长如许。吴宫四面尽山川，越兵那得到城下。
吴资政守陜一年还守西都又改礼部寄示在陜时诗作此致谢
作者：刘敞
朝代：宋

分陜间何阔，期年迨有成。去思仍旧俗，来暮已新声。父老壶浆远，儿童竹马轻。图书还洛奥，礼乐命春卿。继出甘棠什，流传大雅情。正风瞻岂弟，旧观复神明。露鹤九秋警，霜蝉千里清。知音非季子，犹识二南并。
吴资政守陜一年还守西都又改礼部寄示在陜时诗作此致谢
作者：刘敞
朝代：宋

分陜间何阔，期年迨有成。
去思仍旧俗，来暮已新声。
父老壶浆远，儿童竹马轻。
图书还洛奥，礼乐命春卿。
继出甘棠什，流传大雅情。
正风瞻岂弟，旧观復神眀。
露鹤九秋警，霜蝉千里清。
知音非季子，犹识二南并。
呈主人二首
作者：刘敞
朝代：宋

世上年华似车毂，俗中形态若樊笼。解开绛帐陈红粉，何必通儒独马融。雨催春意苦无多，柳色花香奈汝何。谁举一樽属明月，小垂手舞缓声歌。
呈主人二首·其一
作者：刘敞
朝代：宋
体裁：七言绝句

世上年华似车毂，俗中形态若樊笼。解开绛帐陈红粉，何必通儒独马融。
呈主人二首·其二
作者：刘敞
朝代：宋
体裁：七言绝句

雨催春意苦无多，柳色花香奈汝何。谁举一樽属明月，小垂手舞缓声歌。
呈献臣
作者：刘敞
朝代：宋

兹心厌嚣冗，幸与上清邻。上清何崔嵬，高静违飙尘。珍林散玲珑，宝气浮氤氲。绿华未及衰，绛蕊忽复新。閒馆宾列仙，秘殿朝众真。浓香无停期，艳彩惊幽人。顾谢武陵子，四时长见春。
呈献臣
作者：刘敞
朝代：宋

兹心厌嚣冗，幸与上清邻。
上清何崔嵬，高静违飙尘。
珍林散玲珑，宝气浮氤氲。
绿华未及衰，绛蘂忽復新。
閒馆宾列仙，秘殿朝众真。
浓香无停期，艳彩惊幽人。
顾谢武陵子，四时长见春。
呜蝉
作者：刘敞
朝代：宋

芳草久已歇，星火奄向中。日暮玄鸣蝉，岁华坐将空。轻举尘壤外，逍遥神仙同。岂伊感时节，悲啸临长风。夕露鲜馀润，炎飙成蕴隆。清虚浪自足，高饿亦云穷。
呜蝉
作者：刘敞
朝代：宋

芳草久已歇，星火奄向中。
日暮玄鸣蝉，歳华坐将空。
轻举尘壤外，逍遥神仙同。
岂伊感时节，悲啸临长风。
夕露鲜余润，炎颷成藴隆。
清虚浪自足，高饿亦云穷。
周节推移曹州此君凡换五幕府
作者：刘敞
朝代：宋

珠履幕中客，栖栖亦倦游。
劳歌一长铗，历聘五诸侯。
捧檄为亲喜，问津轻旅愁。
谁怜在陈士，无友重悲秋。
和两府诸公马上作
作者：刘敞
朝代：宋
体裁：古风

富贵信多士，况乃主恩深。京洛多风尘，冠盖自成阴。片言代拱璧，一顾溢千金。嗟我固贫贱，处俗谬浮沈。咄咄人间世，俯仰愧山林。
和伯镇初拜湖州
作者：刘敞
朝代：宋

君向江湖领一麾，亲欢自与宿心期。腰间紫绶新光彩，都内青钱厚宠私。厩吏莫催乘传去，诏恩方许戌瓜时。碧澜堂上青山下，烂醉寻春亦未迟。
和伯镇初拜湖州
作者：刘敞
朝代：宋

君向江湖领一麾，亲欢自与宿心期。
腰间紫绶新光彩，都内青钱厚宠私。
廐吏莫催乘传去，诏恩方许戌瓜时。
碧澜堂上青山下，烂醉寻春亦未迟。
和吴九元会
作者：刘敞
朝代：宋

汉家初成长乐宫，亦以十月朝百工。武夫崛起少仪节，秦制苟简非王风。犹云始知天子贵，此甚可笑田舍翁。圣朝礼乐百年备，文物寖盛兼羲农。月正元日古所用，数岁一讲宾王公。东至日出西太蒙，南极丹穴北崆峒。重译款关惟恐后，奉琛荐币无不恭。太常调乐辨韶武，少府拭璧差桓躬。旗常卷舒王路肃，干羽出没顽民从。协风入律效朔易，瑞雪盈尺迎年丰。阴惨阳舒变顷刻，天决地辟含冲融。君看此等圣人事，岂得复顾叔孙通。道旁击壤九龄叟，校室受书三尺童。惯习升平不自觉，岂悟帝力高无穷。赖君作诗播英实，如以鸣鼓祛昏聋。吾知朝廷亿万载，与地侔富天比崇。
和吴九元会
作者：刘敞
朝代：宋

汉家初成长乐宫，亦以十月朝百工。
武夫崛起少仪节，秦制苟简非王风。
犹云始知天子贵，此甚可笑田舍翁。
圣朝礼乐百年备，文物寖盛兼羲农。
月正元日古所用，数岁一讲宾王公。
东至日出西太蒙，南极丹穴北崆峒。
重译款关惟恐后，奉琛荐币无不恭。
太常调乐辨韶武，少府拭璧差桓躬。
旗常卷舒王路肃，干羽出没顽民从。
协风入律效朔易，瑞雪盈尺迎年丰。
阴惨阳舒变顷刻，天决地闢含冲融。
君看此等圣人事，岂得復顾叔孙通。
道旁撃壤九龄叟，校室受书三尺童。
惯习昇平不自觉，岂悟帝力高无穷。
赖君作诗播英实，如以鸣鼓祛昏聋。
吾知朝廷亿万载，与地侔富天比崇。
和喜雨
作者：刘敞
朝代：宋

望岁忧农事，为霖属柄臣。吁嗟动云汉，精祲验天人。霏雾凝空曲，雄风激水滨。驱除断炎燠，洒埽净埃尘。势欲翻河海，声疑过鬼神。山川共秀发，穹壤划清新。庶物含生意，元和倚大钧。穴蛟深奋角，辙鲋默翻鳞。雷电天威远，耕桑帝力匀。依然四时正，好在万家春。会府开清旦，高堂引庆宾。沃焦心有待，濯热正无伦。蒸础遗占信，随轩旧史真。京师并福润，爻象在经纶。舞罢看佋服，谈馀识垫巾。新诗追大雅，舆诵洽烝民。单袷寒仍薄，清和气已震。晴晖明旭日，霁色卷高旻。亹亹希前哲，凄凄幸及辰。阳秋书闵雨，一颂鲁公仁。
和喜雨
作者：刘敞
朝代：宋

望岁忧农事，为霖属柄臣。
吁嗟动云汉，精祲验天人。
霏雾凝空曲，雄风激水滨。
驱除断炎燠，洒埽浄埃尘。
势欲翻河海，声疑过鬼神。
山川共秀发，穹壤划清新。
庶物含生意，元和倚大钧。
穴蛟深奋角，辙鲋默翻鳞。
雷电天威远，耕桑帝力匀。
依然四时正，好在万家春。
会府开清旦，高堂引庆宾。
沃焦心有待，濯热正无伦。
蒸础遗占信，随轩旧史真。
京师并福润，爻象在经纶。
舞罢看佋服，谈余识垫巾。
新诗追大雅，舆诵洽烝民。
单袷寒仍薄，清和气已震。
晴晖明旭日，霁色卷高旻。
亹亹希前哲，凄凄幸及辰。
阳秋书闵雨，一颂鲁公仁。
和圣俞十二韵
作者：刘敞
朝代：宋

处世诚碌碌，白发生满头。所以不自惭，数从长者游。醉翁名世者，事业晞孔周。独立千岁外，邈然已难俦。韩范青云姿，奋飞起西州。徘徊霄汉间，下视轻蜩鸠。诗老最前辈，名声三十秋。篇章被海表，岂独鲁与邹。今我亲见之，执鞭乃所求。何况登其堂，举觞预献酬。清谈破群疑，嘲笑宽百忧。以此捐岁月，吾生同悠悠。
和圣俞十二韵
作者：刘敞
朝代：宋

处世诚碌碌，白髪生满头。
所以不自惭，数从长者游。
醉翁名世者，事业晞孔周。
独立千歳外，邈然已难俦。
韩范青云姿，奋飞起西州。
徘徊霄汉间，下视轻蜩鸠。
诗老最前辈，名声三十秋。
篇章被海表，岂独鲁与邹。
今我亲见之，执鞭乃所求。
何况登其堂，举觞预献酬。
清谈破羣疑，嘲笑寛百忧。
以此捐歳月，吾生同悠悠。
和圣俞织女无耻羞
作者：刘敞
朝代：宋

织女有耻羞，岁一过牵牛。暂来已遽往，光景不少留。会合一何亟，离别一何脩。不知灵匹意，正使今人愁。河汉清且广，风波无时休。蹇修古不存，乌鹊相为谋。理拙心莫同，谁令结绸缪。蛾眉坐自老，纨扇空悲秋。
和圣俞织女无耻羞
作者：刘敞
朝代：宋

织女有耻羞，歳一过牵牛。
暂来已遽往，光景不少留。
会合一何亟，离别一何修。
不知灵匹意，正使今人愁。
河汉清且广，风波无时休。
蹇修古不存，乌鹊相为谋。
理拙心莫同，谁令结绸缪。
蛾眉坐自老，纨扇空悲秋。
和圣俞逢卖梅花五首
作者：刘敞
朝代：宋

送腊迎年越岭梅，几时随驿过江来。上林桃杏矜颜色，已老东风寂寞开。三月都城雪卷沙，幽芳偏恨杂群花。九衢何处江南客，一笑相知越女家。东阡北陌竞春游，弄雪翻云为少留。落去能无怨羌笛，折来端是乱乡愁。安得繁英种满园，风前月下共方樽。放歌起舞浓阴里，长使清香濯醉魂。可怜风雨逼流阴，无奈芳菲恼客心。暂引江南春入眼，不辞多掷袖中金。
和圣俞逢卖梅花五首·其一
作者：刘敞
朝代：宋
体裁：七言绝句

送腊迎年越岭梅，几时随驿过江来。上林桃杏矜颜色，已老东风寂寞开。
和圣俞逢卖梅花五首·其三
作者：刘敞
朝代：宋
体裁：七言绝句

东阡北陌竞春游，弄雪翻云为少留。落去能无怨羌笛，折来端是乱乡愁。
和圣俞逢卖梅花五首·其二
作者：刘敞
朝代：宋

三月都城雪卷沙，幽芳偏恨杂羣花。
九衢何处江南客，一笑相知越女家。
和圣俞逢卖梅花五首·其二
作者：刘敞
朝代：宋

三月都城雪卷沙，幽芳偏恨杂群花。九衢何处江南客，一笑相知越女家。
和圣俞逢卖梅花五首·其五
作者：刘敞
朝代：宋
体裁：七言绝句

可怜风雨逼流阴，无奈芳菲恼客心。暂引江南春入眼，不辞多掷袖中金。
和圣俞逢卖梅花五首·其四
作者：刘敞
朝代：宋

安得繁英种满园，风前月下共方樽。
放歌起舞浓阴裏，长使清香濯醉魂。
和圣俞逢卖梅花五首·其四
作者：刘敞
朝代：宋

安得繁英种满园，风前月下共方樽。放歌起舞浓阴里，长使清香濯醉魂。
和圣俞逢羊
作者：刘敞
朝代：宋

道旁逢羣羊，问羊将何之。
朝供大官膳，踯躅未自知。
觳觫此何罪，无乃刍豢为。
肥躯一报德，鼎爼安可辞。
宁辱泥涂中，故人所以悲。
和圣俞逢羊
作者：刘敞
朝代：宋

道旁逢群羊，问羊将何之。朝供大官膳，踯躅未自知。觳觫此何罪，无乃刍豢为。肥躯一报德，鼎俎安可辞。宁辱泥涂中，故人所以悲。
和孙侔雁荡山二首
作者：刘敞
朝代：宋

鳌翻溟涨折灵山，漂落尘区莽眇间。自有神仙护真境，故令林木断人寰。碧城万玉重重合，琪树三株寂寂间。安得长风破高浪，拂衣东去一跻攀。天台赋后世多贤，复在君家雁荡篇。气逸还令人耸动，境幽初许俗流传。万峰林立浮云外，一径梯横绝海边。闻道归艎从此逝，秋风招隐特依然。
和孙侔雁荡山二首·其二
作者：刘敞
朝代：宋

天台赋后世多贤，复在君家雁荡篇。气逸还令人耸动，境幽初许俗流传。万峰林立浮云外，一径梯横绝海边。闻道归艎从此逝，秋风招隐特依然。
和孙侔鴈荡山二首·其一
作者：刘敞
朝代：宋
体裁：七言律诗

鳌翻溟涨折灵山，漂落尘区莽眇间。自有神仙护真境，故令林木断人寰。碧城万玉重重合，琪树三株寂寂间。安得长风破高浪，拂衣东去一跻攀。
和孙侔鴈荡山二首·其二
作者：刘敞
朝代：宋

天台赋后世多贤，復在君家鴈荡篇。
气逸还令人耸动，境幽初许俗流传。
万峰林立浮云外，一径梯横绝海边。
闻道归艎从此逝，秋风招隐特依然。
和孙少述题虎丘
作者：刘敞
朝代：宋

吴墟秦烬灭遗踪，谁见千岩锁梵宫。化出楼台双树外，密移天地一壶中。石形虎踞森相向，剑气龙盘冷射空。羁宦无由蜡山屐，因君诗句梦江东。
和孙少述题虎丘
作者：刘敞
朝代：宋

吴墟秦烬灭遗踪，谁见千岩锁梵宫。
化出楼台双树外，密移天地一壶中。
石形虎踞森相向，剑气龙盘冷射空。
羁宦无由蜡山屐，因君诗句梦江束。
和孙监丞送书生南游
作者：刘敞
朝代：宋

历国向七十，滔滔何日还。
轻赍一剑在，壮节二毛斑。
浮俗风波裏，高情天地间。
滞留多愠见，送远愧登山。
和孙监丞送书生南游
作者：刘敞
朝代：宋

历国向七十，滔滔何日还。轻赍一剑在，壮节二毛斑。浮俗风波里，高情天地间。滞留多愠见，送远愧登山。
和宿直晨出遂赴奉慈斋告寄持国子履
作者：刘敞
朝代：宋

玉殿鸣鞘辟寝闱，银台归骑蹀霜蹄。楼光已映朝霞动，树色犹衔宿霭迷。身贵承明翻厌直，岁穷樽酒幸招携。太常几日休斋禁，亦欲从公醉似泥。
和宿直晨出遂赴奉慈斋告寄持国子履
作者：刘敞
朝代：宋

玉殿鸣鞘闢寝闱，银台归骑蹀霜蹄。
楼光已映朝霞动，树色犹衔宿霭迷。
身贵承明翻厌直，岁穷樽酒幸招擕。
太常几日休斋禁，亦欲从公醉似泥。
和尚叔父病目
作者：刘敞
朝代：宋
体裁：五言律诗

恸器论时事，幽居祇杜门。自然忧未弭，那不眼潜昏。火齐终无颣，泉沙暂有浑。谁资上池水，洞视一方垣。
和府公二十韵
作者：刘敞
朝代：宋

百草迎年茂，羣花逼夏零。
天工感寥落，春事出丁宁。
皓月雕寒魄，鲜风结暖馨。
彩霞融缥缈，甘露洒清泠。
照坐千枝烛，摇空九子铃。
轻黄金缀缕，凝碧玉镌缾。
烂漫辅鲛锦，褵褷聚鹤翎。
问名惊竞秀，变态骇流形。
钟美应成媪，储芳或景星。
意真乘澹泊，气淑倚娉娗。
浄影临雕槛，疏音隔后庭。
瑶妃旦酣酒，玉女夜窥櫺。
时世妆浓澹，朝云梦窈冥。
魂从攀处乱，醉任看余酲。
禁籞曾迂幸，天歌独仰听。
一时矜绝出，众卉谢晶荧。
正尔生成巧，由来造化灵。
属词劳比兴，图象费丹青。
雨重碧油幕，灯昏云母屏。
谪仙才不世，激赏为君聆。
和府公二十韵
作者：刘敞
朝代：宋

百草迎年茂，群花逼夏零。天工感寥落，春事出丁宁。皓月彫寒魄，鲜风结暖馨。彩霞融缥缈，甘露洒清泠。照坐千枝烛，摇空九子铃。轻黄金缀缕，凝碧玉镌瓶。烂漫辅鲛锦，缡褷聚鹤翎。问名惊竞秀，变态骇流形。钟美应成媪，储芳或景星。意真乘澹泊，气淑倚娉娗。净影临彫槛，疏音隔后庭。瑶妃旦酣酒，玉女夜窥棂。时世妆浓澹，朝云梦窈冥。魂从攀处乱，醉任看馀酲。禁籞曾迂幸，天歌独仰听。一时矜绝出，众卉谢晶荧。正尔生成巧，由来造化灵。属词劳比兴，图象费丹青。雨重碧油幕，灯昏云母屏。谪仙才不世，激赏为君聆。
和府公多叶榴花
作者：刘敞
朝代：宋

翠条红蕊映贫家，笑倚熏风拂露华。重叠火云烧落日，浅深金鼎矗丹砂。多情强自含春恨，不语那能学馆娃。但寄一枝共醉赏，试将颜色比裙纱。
和府公多叶榴花
作者：刘敞
朝代：宋

翠条红蘂映贫家，笑倚熏风拂露华。
重疉火云烧落日，浅深金鼎矗丹砂。
多情强自含春恨，不语那能学舘娃。
但寄一枝共醉赏，试将颜色比裙纱。
和府公观刘团练宝刀诗
作者：刘敞
朝代：宋

吾宗宝刀清如水，东夷昔时献天子。孤光昼射沧海寒，杀声夜吼蛟龙起。上为镣琫下珧珌，粲如珠玑耀朝日。制度还存三代风，精神未是尘中物。秘藏武库人莫窥，外家将军独得之。四方升平竟未试，流落功名翻可悲。时无薛烛谁赏异，庙堂宗工诗绝世。丈夫要取万里侯，肯令神兵负诗意。
和府公观刘团练宝刀诗
作者：刘敞
朝代：宋

吾宗宝刀清如水，东夷昔时献天子。
孤光昼射沧海寒，杀声夜吼蛟龙起。
上为镣琫下珧珌，粲如珠玑耀朝日。
制度还存三代风，精神未是尘中物。
秘藏武库人莫窥，外家将军独得之。
四方昇平竟未试，流落功名翻可悲。
时无薛烛谁赏异，庙堂宗工诗绝世。
丈夫要取万里侯，肯令神兵负诗意。
和庞相公寄题白郎中凤栖岩山居
作者：刘敞
朝代：宋

丹凤何年此地栖，苍山流水入岩扉。主人早逐长离去，邑子先期驷马归。脩竹万竿终岁碧，蹲鸱千亩入秋肥。已闻父老酾牛酒，会看夸乡画锦衣。
和庞相公寄题白郎中鳯栖岩山居
作者：刘敞
朝代：宋

丹鳯何年此地栖，苍山流水入岩扉。
主人早逐长离去，邑子先期驷马归。
修竹万竿终岁碧，蹲鸱千亩入秋肥。
已闻父老酾牛酒，会看夸乡画锦衣。
和弟自京师来
作者：刘敞
朝代：宋

四海无风涛，五年再相逢。会合如此难，况我罹百凶。悲端素填膺，触事泪满胸。欲言不能语，岂知涕所从。良久得仰视，恍忽如梦中。非复平昔游，岂复平昔容。危生若霜叶，懔懔待烈风。不有亲戚欢，其如忧患攻。破啼强为笑，意气徒衰翁。慰尔友于情，急难义所隆。
和弟自京师来
作者：刘敞
朝代：宋

四海无风涛，五年再相逢。
会合如此难，况我罹百凶。
悲端素填膺，触事涙满胸。
欲言不能语，岂知涕所从。
良久得仰视，恍忽如梦中。
非復平昔游，岂復平昔容。
危生若霜叶，懔懔待烈风。
不有亲戚欢，其如忧患攻。
破啼强为笑，意气徒衰翁。
慰尔友于情，急难义所隆。
和张景纯初置馆中
作者：刘敞
朝代：宋

张也湖海士，心与迹并真。语默或不常，时以为狂人。蹉跎太仓史，奔走京华尘。颇如丧家狗，累累敝精神。虽游公卿间，望绝要路津。感激自上书，生当致青云。天光回日月，圣泽熙阳春。禁林给笔札，中府紬典坟。群玉连帝居，东壁临北辰。飞腾怪清切，寓直怀珍群。慷慨气益遒，咏歌思逾新。昔贤稽古力，利禄不足云。登瀛以为荣，襆被宁厌频。君乃鸾凤姿，方当极逢辰。岂若杨执戟，白头专校文。
和张景纯初置馆中
作者：刘敞
朝代：宋

张也湖海士，心与迹并真。
语默或不常，时以为狂人。
蹉跎太仓史，奔走京华尘。
颇如丧家狗，纍纍敝精神。
虽游公卿间，望绝要路津。
感激自上书，生当致青云。
天光回日月，圣泽熙阳春。
禁林给笔札，中府紬典坟。
羣玉连帝居，东壁临北辰。
飞腾怪清切，寓直怀珍羣。
慷慨气益遒，咏歌思逾新。
昔贤稽古力，利禄不足云。
登瀛以为荣，幞被宁厌频。
君乃鸾凤姿，方当极逢辰。
岂若杨执戟，白头专校文。
和张洞春雪
作者：刘敞
朝代：宋

水国虽暑湿，亦恶春令早。雨旸恒不时，过燠未为好。凌威集骄阳，瘴疹一以埽。宿麦根复濡，丰年不烦祷。堪舆气清真，生物同寿考。大哉造化力，排斡正穹昊。能令四时顺，少失安足道。君胡乃嗟叹，哀彼花与草。方今王正始，节物自未老。繁华虽云迟，秀实终自保。可以宽君爱，毋为色枯槁。
和张洞春雪
作者：刘敞
朝代：宋

水国虽暑湿，亦恶春令早。
雨旸恒不时，过燠未为好。
凌威集骄阳，瘴疹一以埽。
宿麦根復濡，丰年不烦祷。
堪舆气清真，生物同寿考。
大哉造化力，排斡正穹昊。
能令四时顺，少失安足道。
君胡乃嗟嘆，哀彼花与草。
方今王正始，节物自未老。
繁华虽云迟，秀实终自保。
可以寛君爱，毋为色枯槁。
和彦文秋兴
作者：刘敞
朝代：宋

商飊零枯林，疏雨堕中夕。
覧物怆已惊，怀人渺难得。
明发聆逸唱，愿言慰幽寂。
胡为抱纡郁，更使动悽恻。
蜚鸿识来宾，鹰隼知所撃。
物微有逢辰，子北独失职。
高天终难间，浅俗每忌直。
浮沈岂非智，器远固难识。
和彦文秋兴
作者：刘敞
朝代：宋

商飙零枯林，疏雨堕中夕。览物怆已惊，怀人渺难得。明发聆逸唱，愿言慰幽寂。胡为抱纡郁，更使动悽恻。蜚鸿识来宾，鹰隼知所击。物微有逢辰，子北独失职。高天终难间，浅俗每忌直。浮沈岂非智，器远固难识。
和忆幽谷二首
作者：刘敞
朝代：宋

早闻幽谷未曾窥，翠壁清泉入梦思。到眼惜无名手画，醒心欣得醉翁诗。种花旧比甘棠树，刻石今成岘首碑。使我一麾从此逝，胜游当不减君时。深居忽忽春空过，积雨潇潇夏欲交。近砌梧桐新有荫，衔泥燕子总成巢。此邦卑湿酒长醉，随事文章亦解嘲。心远地偏人迹绝，漫劳三径数诛茅。
和忆幽谷二首·其一
作者：刘敞
朝代：宋
体裁：七言律诗

早闻幽谷未曾窥，翠壁清泉入梦思。到眼惜无名手画，醒心欣得醉翁诗。种花旧比甘棠树，刻石今成岘首碑。使我一麾从此逝，胜游当不减君时。
和忆幽谷二首·其二
作者：刘敞
朝代：宋
体裁：七言律诗

深居忽忽春空过，积雨潇潇夏欲交。近砌梧桐新有荫，衔泥燕子总成巢。此邦卑湿酒长醉，随事文章亦解嘲。心远地偏人迹绝，漫劳三径数诛茅。
和持国登开宝寺上方院寄孔宁极崔象之孙曼叔
作者：刘敞
朝代：宋

重山抱城起，清川带野回。
深严古佛寺，嵽嵲耸高台。
此地宜眺览，冠绝都城隈。
远近见千里，令人心目开。
忆在七月中，丞相自魏来。
百官迎道傍，休骑兹徘徊。
衣冠相胜凌，尘土如炎灰。
我随众人趋，出入再历阶。
不得及此时，披襟濯氛埃。
至今意耿耿，负愧不可裁。
迩来读君诗，足慰平生怀。
忽如升其巅，四顾心悠哉。
往者不可及，信陵久已頽。
来者不可见，孔侯与孙崔。
古今殊茫茫，慨嘆成欢哀。
会復从君游，于焉谢崔嵬。
和持国登开宝寺上方院寄孔宁极崔象之孙曼叔
作者：刘敞
朝代：宋

重山抱城起，清川带野回。深严古佛寺，嵽嵲耸高台。此地宜眺览，冠绝都城隈。远近见千里，令人心目开。忆在七月中，丞相自魏来。百官迎道傍，休骑兹徘徊。衣冠相胜凌，尘土如炎灰。我随众人趋，出入再历阶。不得及此时，披襟濯氛埃。至今意耿耿，负愧不可裁。迩来读君诗，足慰平生怀。忽如升其巅，四顾心悠哉。往者不可及，信陵久已颓。来者不可见，孔侯与孙崔。古今殊茫茫，慨叹成欢哀。会复从君游，于焉谢崔嵬。
和春乡答韩殿丞
作者：刘敞
朝代：宋

暂辞金鼎拥朱幡，注意虽殊体貌存。摆落功名如脱屣，招携宾客许游藩。东人愁咏鸿遵渚，北海欣看酒满樽。无以公归君幸识，凤池深隔九重阍。
和春乡答韩殿丞
作者：刘敞
朝代：宋

暂辞金鼎拥朱旛，注意虽殊体貌存。
摆落功名如脱屣，招携宾客许游藩。
东人愁咏鸿遵渚，北海欣看酒满罇。
无以公归君幸识，鳯池深隔九重阍。
和杨备国博吊屈原
作者：刘敞
朝代：宋

知音不恨远，异代忽同声。灵魂自识路，幽遇亦含情。？记属扬子，临渊悲贾生。鬲文激颓俗，会使众人清。
和杨备国博吊屈原
作者：刘敞
朝代：宋
体裁：五言律诗

知音不恨远，异代忽同声。灵魂自识路，幽遇亦含情。�记属扬子，临渊悲贾生。鬲文激颓俗，会使众人清。
和杨备国愽弔屈原
作者：刘敞
朝代：宋

知音不恨远，异代忽同声。
灵魂自识路，幽遇亦含情。
𣶂记属扬子，临渊悲贾生。
鬲文激頽俗，会使众人清。
和杨褒雨中见寄二首
作者：刘敞
朝代：宋

佳雨云龙会，高堂河汉声。驱除三伏过，埽荡九衢清。造物不无意，为霖真有情。怜君独高卧，亹亹向群生。明暗变窗色，萧骚翻树声。闭门无所诣，高枕有馀清。枥马正局迹，韝鹰多远情。分明动秋兴，似欲恼潘生。
和杨褒雨中见寄二首·其一
作者：刘敞
朝代：宋

佳雨云龙会，高堂河汉声。
驱除三伏过，埽荡九衢清。
造物不无意，为霖真有情。
怜君独高卧，亹亹向羣生。
和杨褒雨中见寄二首·其一
作者：刘敞
朝代：宋

佳雨云龙会，高堂河汉声。驱除三伏过，埽荡九衢清。造物不无意，为霖真有情。怜君独高卧，亹亹向群生。
和杨褒雨中见寄二首·其二
作者：刘敞
朝代：宋

明暗变窗色，萧骚翻树声。
闭门无所诣，高枕有余清。
枥马正局迹，鞴鹰多远情。
分明动秋兴，似欲恼潘生。
和杨褒雨中见寄二首·其二
作者：刘敞
朝代：宋

明暗变窗色，萧骚翻树声。闭门无所诣，高枕有馀清。枥马正局迹，韝鹰多远情。分明动秋兴，似欲恼潘生。
和永叔十九韵送魏广
作者：刘敞
朝代：宋

信陵贵公子，仁义不挂口。
犹有三千客，名声极高厚。
而况贤者门，四方所奔走。
岂无青云士，磊落照前后。
我虽非其人，慕用意殊久。
差池混出处，百望乖一隅。
羁旅陈蔡间，忙如丧家狗。
担簦始自致，倾盖许白首。
中堂陈诗书，高会置樽酒。
岂惟听余论，復喜识宾友。
魏侯希世珍，颇为平生旧。
他时恨契阔，并生喜邂逅。
危冠切浮云，长剑挂南斗。
同志此莫逆，孤游信无负。
切磋变新巧，綵绘饰余丑。
自谓当穷年，如何復分手。
士生得所师，文学致不朽。
吾衰莫自力，子壮谅何有。
当取天下名，还为生人寿。
和永叔十九韵送魏广
作者：刘敞
朝代：宋

信陵贵公子，仁义不挂口。犹有三千客，名声极高厚。而况贤者门，四方所奔走。岂无青云士，磊落照前后。我虽非其人，慕用意殊久。差池混出处，百望乖一隅。羁旅陈蔡间，忙如丧家狗。担簦始自致，倾盖许白首。中堂陈诗书，高会置樽酒。岂惟听馀论，复喜识宾友。魏侯希世珍，颇为平生旧。他时恨契阔，并生喜邂逅。危冠切浮云，长剑挂南斗。同志此莫逆，孤游信无负。切磋变新巧，綵绘饰馀丑。自谓当穷年，如何复分手。士生得所师，文学致不朽。吾衰莫自力，子壮谅何有。当取天下名，还为生人寿。
和永叔十二韵
作者：刘敞
朝代：宋

爱公犹爱屋上乌，何况公家手种菊。
忆昔重阳醉共赏，已落纱帽欢不足。
谁令繁霜逼芳意，坐使严风卷余馥。
主人于此情不浅，上客方来强令束。
马声玲珑摇玉环，屦綦参差破苔绿。
重寻荒径忆五柳，因咏东篱憇茅屋。
巳怜归鸟有真意，更觉晨风伤局促。
引杯大釂倾玉壶，击节应非响乔木。
物华瞬息暂入梦，世事蚊虻一过目。
浮邱接袂当凤举，俗士歌骊真狗曲。
衣冠顷来尘土变，形貌今者毛髪秃。
公诗乃使我忘老，逸调何由能继属。
和永叔十二韵
作者：刘敞
朝代：宋

爱公犹爱屋上乌，何况公家手种菊。忆昔重阳醉共赏，已落纱帽欢不足。谁令繁霜逼芳意，坐使严风卷馀馥。主人于此情不浅，上客方来强令束。马声玲珑摇玉环，屦綦参差破苔绿。重寻荒径忆五柳，因咏东篱憩茅屋。巳怜归鸟有真意，更觉晨风伤局促。引杯大釂倾玉壶，击节应非响乔木。物华瞬息暂入梦，世事蚊虻一过目。浮邱接袂当凤举，俗士歌骊真狗曲。衣冠顷来尘土变，形貌今者毛发秃。公诗乃使我忘老，逸调何由能继属。
和永叔喜雪
作者：刘敞
朝代：宋

阴风触物生晚劲，积雪经旬戏春令。气排水国吁可骇，势覆山城力谁竞。缤纷乍逐飞霰夺，惨淡仰见浮云定。稍并日夜明相续，欲乱玄黄色交映。丘陵迤逦增更高，市井喧卑听逾静。包荒含垢似天德，履素居纯近民性。可怜佳境浩无极，非有雄辞岂能咏。匆忆避地歌其雱，携手驱车及宽政。迩来盈尺亦何有，高卧闭门方自庆。矧占丰岁宜九谷，重抑骄阳驱百病。龙蛇在蛰莺在谷，与我俱欣四时正。新诗翩翩摧古人，汝阴太守明廷臣。侔色揣称笑流俗，与民乐赓阳春曲。由来曲高和必寡，况我才居郢人下。
和永叔喜雪
作者：刘敞
朝代：宋

阴风触物生晚劲，积雪经旬戏春令。
气排水国吁可骇，势覆山城力谁竞。
缤纷乍逐飞霰夺，惨淡仰见浮云定。
稍并日夜明相续，欲乱玄黄色交映。
丘陵迤逦增更高，市井喧卑听逾静。
包荒含垢似天德，履素居纯近民性。
可怜佳境浩无极，非有雄辞岂能咏。
怱忆避地歌其雱，携手驱车及寛政。
迩来盈尺亦何有，高卧闭门方自庆。
矧占丰岁宜九糓，重抑骄阳驱百病。
龙蛇在蛰莺在谷，与我俱欣四时正。
新诗翩翩摧古人，汝阴太守明廷臣。
侔色揣称笑流俗，与民乐赓阳春曲。
由来曲高和必寡，况我才居郢人下。
和永叔夜坐鼓琴二首
作者：刘敞
朝代：宋

众人于五音，丑正不丑随。所以匣中琴，寂寂少人知。淳和太平风，简淡邃古时。得意亦忘言，居然见无为。非公蕴真乐，此道谁复期。知音古亦少，况乃今人乎。至和动殊类，此则今世无。舜韶舞百兽，事可观于书。但非耳目接，便自疑其虚。谁谓今之人，反不如兽欤。大音盖希声，聋俗或万殊。中孚有不化，嗟嗟乎豚鱼。
和永叔夜坐鼓琴二首·其一
作者：刘敞
朝代：宋

众人于五音，丑正不丑随。所以匣中琴，寂寂少人知。淳和太平风，简淡邃古时。得意亦忘言，居然见无为。非公蕴真乐，此道谁复期。
和永叔夜坐鼓琴二首·其一
作者：刘敞
朝代：宋

众人于五音，丑正不丑随。
所以匣中琴，寂寂少人知。
淳和太平风，简淡邃古时。
得意亦忘言，居然见无为。
非公藴真乐，此道谁復期。
和永叔夜坐鼓琴二首·其二
作者：刘敞
朝代：宋
体裁：古风

知音古亦少，况乃今人乎。至和动殊类，此则今世无。舜韶舞百兽，事可观于书。但非耳目接，便自疑其虚。谁谓今之人，反不如兽欤。大音盖希声，聋俗或万殊。中孚有不化，嗟嗟乎豚鱼。
和永叔宿斋太庙闻莺二韵
作者：刘敞
朝代：宋
体裁：七言绝句

碧树凋零满眼秋，黄鹂飞去使人愁。翰林仙老斋房客，犹恨人间岁月流。
和永叔寒夜会饮寄江十
作者：刘敞
朝代：宋

昔与江翁别，酣歌国门道。黄花落酒樽，白发藉霜草。本谓此行远，定知此乐难。岂意二三子，复为今夕欢。主人文章伯，谈道辄忘倦。每至绝倒处，恨不使君见。鸟迹上古书，龙头冢中器。其人骨已朽，感此相与醉。呼问西飞云，游子何当返。寒风吟枯梧，岁月益已晚。吾闻太华峰，乃有神仙居。莫逐秦时人，独结山中庐。
和永叔寒夜会饮寄江十
作者：刘敞
朝代：宋

昔与江翁别，酣歌国门道。
黄花落酒罇，白髮藉霜草。
本谓此行远，定知此乐难。
岂意二三子，復为今夕欢。
主人文章伯，谈道辄忘倦。
每至绝倒处，恨不使君见。
鸟迹上古书，龙头冢中器。
其人骨已朽，感此相与醉。
呼问西飞云，游子何当返。
寒风吟枯梧，岁月益已晚。
吾闻太华峰，乃有神仙居。
莫逐秦时人，独结山中庐。
和永叔对雪次韵
作者：刘敞
朝代：宋

惊飈卷白日，朔气逼寒门。
已密何须急，虽多未觉繁。
势轻飞有态，光洁莹无痕。
磥砢封乔木，玲珑缀夕轩。
迹深看敝躧，歌苦相车辕。
测厚矜肤寸，愁消怯晏温。
崩腾云将合，飒沓雨师屯。
埽去蛟螭乱，堆成虎豹蹲。
夜明休秉烛，诗兴助开樽。
公若怜萱桂，那辞访小园。
和永叔对雪次韵
作者：刘敞
朝代：宋

惊飙卷白日，朔气逼寒门。已密何须急，虽多未觉繁。势轻飞有态，光洁瑩无痕。磥砢封乔木，玲珑缀夕轩。迹深看敝躧，歌苦相车辕。测厚矜肤寸，愁消怯晏温。崩腾云将合，飒沓雨师屯。埽去蛟螭乱，堆成虎豹蹲。夜明休秉烛，诗兴助开樽。公若怜萱桂，那辞访小园。
和永叔对雪次韵
作者：刘敞
朝代：宋
体裁：五言排律

惊飙卷白日，朔气逼寒门。已密何须急，虽多未觉繁。势轻飞有态，光洁莹无痕。磥砢封乔木，玲珑缀夕轩。迹深看敝躧，歌苦相车辕。测厚矜肤寸，愁消怯晏温。崩腾云将合，飒沓雨师屯。埽去蛟螭乱，堆成虎豹蹲。夜明休秉烛，诗兴助开樽。公若怜萱桂，那辞访小园。
和永叔景灵朝谒从驾还宫
作者：刘敞
朝代：宋
体裁：七言律诗

汉帝迎年十二楼，明廷朝计万诸侯。真仙降集钧天乐，云旆回翔驷玉虬。物色遥占紫气入，香烟不隔曙光浮。秘祠非为神君语，自饬衣冠渭北游。
和永叔李太尉饮席闻筝
作者：刘敞
朝代：宋

红颜翠发夺春辉，繁手哀弦逐羽卮。正使千觞无复醉，谁令中曲不胜悲。留连起舞惊残夜，仿写遗音入怨诗。我识东山安石意，沾襟应自属桓伊。
和永叔李太尉饮席闻筝
作者：刘敞
朝代：宋

红颜翠髪夺春辉，繁手哀弦逐羽巵。
正使千觞无復醉，谁令中曲不胜悲。
留连起舞惊残夜，仿写遗音入怨诗。
我识东山安石意，沾襟应自属桓伊。
和永叔禁中对月
作者：刘敞
朝代：宋

珠宫银阙閟金銮，独得清辉尽夕看。冷夺雪霜深刺骨，瑩分毫发凛冲冠。通中梦觉炉香断，方底封馀玉滴乾。佳句冠传天上景，世人空仰白云端。
和永叔禁中对月
作者：刘敞
朝代：宋
体裁：七言律诗

珠宫银阙閟金銮，独得清辉尽夕看。冷夺雪霜深刺骨，莹分毫发凛冲冠。通中梦觉炉香断，方底封馀玉滴乾。佳句冠传天上景，世人空仰白云端。
和永叔禁中对月
作者：刘敞
朝代：宋

珠宫银阙閟金銮，独得清辉尽夕看。
冷夺雪霜深刺骨，莹分毫髪凛冲冠。
通中梦觉炉香断，方底封余玉滴干。
佳句冠传天上景，世人空仰白云端。
和永叔食糟民
作者：刘敞
朝代：宋

岁丰饮酒众同醉，岁饥散糟民亦济。乃知酒酤在官为长策，上可足财下均利。黄头稚子白发翁，哺糟相随尘土中。岂嫌身居犬彘后，还喜生值恩施丰。翰林仙伯屈主诺，忧民之忧乐民乐。祸阶六筦不易救，惠及连城自云薄。周公以来千百年，希世俗儒玩糟粕。排斥酒诰终莫用，感激长谣岂虚作。恨公未为富民侯，此等区区岂所忧。
和永叔食糟民
作者：刘敞
朝代：宋

岁丰饮酒众同醉，岁饥散糟民亦济。
乃知酒酤在官为长策，上可足财下均利。
黄头稚子白髪翁，哺糟相随尘土中。
岂嫌身居犬彘后，还喜生值恩施丰。
翰林仙伯屈主诺，忧民之忧乐民乐。
祸阶六筦不易救，恵及连城自云薄。
周公以来千百年，希世俗儒玩糟粕。
排斥酒诰终莫用，感激长謡岂虚作。
恨公未为富民侯，此等区区岂所忧。
和永叔鸣鸠诗
作者：刘敞
朝代：宋

晴鸠欢求雌，雨鸠闹逐妇。天地有晴阴，嗟尔何欣复何怒。柔桑如云春暮时，吴蚕半眠紫葚肥。食不过数粒，寝不过一枝。妇子相安可以老，何用汲汲合且离。雷公号呼风伯舞，天借之权作霖雨。可怜汝愚终不省，反室于怒谁哀汝。昔人恶尔巧，今人笑尔拙。巧不得近瑶台，拙不能保家室。尔巧尔拙非汝情，天机回阖难自平，世人假尔推阴晴。
和永叔鸣鸠诗
作者：刘敞
朝代：宋

晴鸠讙求雌，雨鸠闹逐妇。
天地有晴阴，嗟尔何欣復何怒。
柔桑如云春暮时，吴蚕半眠紫葚肥。
食不过数粒，寝不过一枝。
妇子相安可以老，何用汲汲合且离。
雷公号呼风伯舞，天借之权作霖雨。
可怜汝愚终不省，反室于怒谁哀汝。
昔人恶尔巧，今人笑尔拙。
巧不得近瑶台，拙不能保家室。
尔巧尔拙非汝情，天机回阖难自平，世人假尔推阴晴。
和江十雨中与持国师直饮
作者：刘敞
朝代：宋

旦上天禄阁，暮直承明庐。避喧虽足慰，取适固已疏。佳雨及我暇，兹晨殊晏如。紾絺委冠带，高枕睨庭除。熏风散微凉，润气浮郊墟。沸声涌江濑，暝色晦绮疏。惊电时烁目，疾雷不废书。商歌勤金石，尘谷盈蛙鱼。此乐不可改，古人良起予。惜无同音赏，幽独成离居。闻君达亹亹，樽酒会朋裾。高贤卧家巷，固多长者车。宁无寂寞者，闭关讲玄虚。
和江十雨中与持国师直饮
作者：刘敞
朝代：宋

旦上天禄阁，暮直承明庐。
避喧虽足慰，取适固已疏。
佳雨及我暇，兹晨殊晏如。
紾絺委冠帯，高枕睨庭除。
熏风散微凉，润气浮郊墟。
沸声涌江瀬，暝色晦绮疏。
惊电时烁目，疾雷不废书。
商歌勤金石，尘谷盈鼃鱼。
此乐不可改，古人良起予。
惜无同音赏，幽独成离居。
闻君达亹亹，樽酒会朋裾。
高贤卧家巷，固多长者车。
宁无寂寞者，闭关讲玄虚。
和江十饮范景仁家晚宿秘阁睹伯镇题壁记番直日月感之作五古
作者：刘敞
朝代：宋

阮公有大度，于世无所营。顾独好饮酒，而欣为步兵。未尝语是非，举俗骇且惊。夫岂知胸中，磥磈独不平。西登广武原，咄嗟竖子明。朅来蓬池上，咏怀激哀声。此风久不闻，寥落成千龄。邻几颇其流，贫贱能忘形。校书天禄阁，不忍游公卿。时从好事饮，傲兀人间情。发白不自疑，归来卧前楹。顾是壁上书，始知岁月倾。喟然感旧交，因欲东南行。黄鹄真去矣，白云远冥冥。吾闻至人语，大块劳我生。天地一毫间，出处何重轻。但使樽有酒，长醉不用醒。君当解此意，独往何必清。
和江十饮范景仁家晚宿秘阁睹伯镇题壁记番直日月感之作五古
作者：刘敞
朝代：宋

阮公有大度，于世无所营。
顾独好饮酒，而欣为步兵。
未尝语是非，举俗骇且惊。
夫岂知胸中，磥磈独不平。
西登广武原，咄嗟竖子明。
朅来蓬池上，咏怀激哀声。
此风久不闻，寥落成千龄。
邻几颇其流，贫贱能忘形。
校书天禄阁，不忍游公卿。
时从好事饮，傲兀人间情。
髪白不自疑，归来卧前楹。
顾是壁上书，始知歳月倾。
喟然感旧交，因欲东南行。
黄鹄真去矣，白云远冥冥。
吾闻至人语，大块劳我生。
天地一毫间，出处何重轻。
但使樽有酒，长醉不用醒。
君当觧此意，独往何必清。
和江学士闻蝉
作者：刘敞
朝代：宋

微阴变潜律，浓雾引疏音。时化能无感，清吟独有心。萧条映落日，断续响中林。秋风忽满眼，叹息岁华深。
和江学士闻蝉
作者：刘敞
朝代：宋

微阴变潜律，浓雾引疏音。
时化能无感，清吟独有心。
萧条映落日，断续响中林。
秋风忽满眼，嘆息岁华深。
和江邻几雪轩与持国同赋二首
作者：刘敞
朝代：宋

君居近城市，每独厌嚣烦。积雪成高卧，故人来在门。埽除更爽垲，谈笑寂无喧。开窗延寒月，拂席置清樽。真得酒中趣，安知狐白温。长安虽大雪，车马无休时。穷巷有高士，闭门独何为。朝烟不黔突，弹琴方赋诗。逍遥无忤色，慷慨多逸辞。适有感同好，寄声赠所思。调高当和寡，无以答君知。
和江邻几雪轩与持国同赋二首·其一
作者：刘敞
朝代：宋
体裁：古风

君居近城市，每独厌嚣烦。积雪成高卧，故人来在门。埽除更爽垲，谈笑寂无喧。开窗延寒月，拂席置清樽。真得酒中趣，安知狐白温。
和江邻几雪轩与持国同赋二首·其二
作者：刘敞
朝代：宋
体裁：古风

长安虽大雪，车马无休时。穷巷有高士，闭门独何为。朝烟不黔突，弹琴方赋诗。逍遥无忤色，慷慨多逸辞。适有感同好，寄声赠所思。调高当和寡，无以答君知。
和滕巴陵寄张虢州
作者：刘敞
朝代：宋
体裁：七言律诗

明府功名期壮年，滞留中路鬓成斑。岂知汲黯轻为郡，真为刘伶善闭关。归梦未尝离帝所，谪仙宁久混人间。会看使者持三节，缓带轻裘且自閒。
和焦生石字韵
作者：刘敞
朝代：宋

我惟一逢掖，入为二千石。声迹不相同，礼貌谓谁敌。既许游藩篱，又喜升宴席。酌酒浇磥魁，赋诗听警策。朋从常苦少，佳节古所惜。既醉忘形骸，笑言俱莫逆。使公贵且寿，富有贫贱客。
和焦生石字韵
作者：刘敞
朝代：宋

我惟一逢掖，入为二千石。
声迹不相同，礼貎谓谁敌。
既许游藩篱，又喜升宴席。
酌酒浇磥魁，赋诗听警策。
朋从常苦少，佳节古所惜。
既醉忘形骸，笑言俱莫逆。
使公贵且寿，富有贫贱客。
和王待制新作白鹭亭七言十韵
作者：刘敞
朝代：宋

六朝形势会层轩，前俯苍洲却践山。二水中分鉴澄澈，万峰离立翠回环。古人遗赏兴亡外，良守来居仁智间。听讼遂同棠树爱，放怀真与海沤閒。啸馀风雨知何处，望及云霞若可攀。乔木参天怆城郭，浮萍满地笑人寰。楚谣清绝酣秋兴，吴拂从容舞玉颜。象魏由来心自远，湡浯聊复乐忘还。掖垣幸许追遐躅，天禄仍欣接近班。尘土扬州头欲白，远从君借慰疏孱。
和王待制新作白鹭亭七言十韵
作者：刘敞
朝代：宋

六朝形势会层轩，前俯苍洲却践山。
二水中分鑑澄澈，万峰离立翠回环。
古人遗赏兴亡外，良守来居仁智间。
听讼遂同棠树爱，放怀真与海沤閒。
啸余风雨知何处，望及云霞若可攀。
乔木参天怆城郭，浮萍满地笑人寰。
楚谣清绝酣秋兴，吴拂从容舞玉颜。
象魏由来心自远，湡浯聊復乐忘还。
掖垣幸许追遐躅，天禄仍欣接近班。
尘土扬州头欲白，远从君借慰疏孱。
和甫自京师至
作者：刘敞
朝代：宋

过事与日多，欢忧两如梦。
安知盈樽酒，此国今宵共。
寸心不如昔，感遇每易动。
孤笑破羣愁，强颜不为用。
天河转屋角，缺月照樑栋。
烬落屡缤纷，良时亦倥偬。
骊驹晨在门，十里起相送。
暂醉醒不迟，旧愁来更重。
和甫自京师至
作者：刘敞
朝代：宋

过事与日多，欢忧两如梦。安知盈樽酒，此国今宵共。寸心不如昔，感遇每易动。孤笑破群愁，强颜不为用。天河转屋角，缺月照梁栋。烬落屡缤纷，良时亦倥偬。骊驹晨在门，十里起相送。暂醉醒不迟，旧愁来更重。
和直孺夜凉
作者：刘敞
朝代：宋
体裁：五言律诗

急雨逐云过，微风吹月生。寥寥天宇阔，粲粲葛衣轻。展转漏将永，昭回河正横。秋槎旧有信，忽忆泛沧瀛。
和章伯镇
作者：刘敞
朝代：宋

南上湘潭谁记初，北还宣室受釐余。
共怜贾傅才无敌，真作扬雄老着书。
调笑羣驺饥欲死，去来千骑乐何如。
洞庭木下鲈鱼熟，三嘆新诗重起予。
和章伯镇
作者：刘敞
朝代：宋

南上湘潭谁记初，北还宣室受釐馀。共怜贾傅才无敌，真作扬雄老著书。调笑群驺饥欲死，去来千骑乐何如。洞庭木下鲈鱼熟，三叹新诗重起予。
和贡甫瓜步诗
作者：刘敞
朝代：宋

江介多悲风，川广不可越。
畏涂非吾土，游子怆明发。
羣山起楚蜀，众水会溟渤。
地险自适然，天衷岂端设。
凭陵三国际，偃蹇五胡末。
非无英雄姿，于此智勇竭。
疑城尚虎踞，虏马余饮窟。
人谋虽工拙，神物有予夺。
请陈真人朔，颇事丹浦伐。
风云埽氛埃，雷雨救焚暍。
禹功东渐海，汉使南诮越。
太平自兹始，盛德信贻厥。
和贡甫瓜步诗
作者：刘敞
朝代：宋

江介多悲风，川广不可越。畏涂非吾土，游子怆明发。群山起楚蜀，众水会溟渤。地险自适然，天衷岂端设。凭陵三国际，偃蹇五胡末。非无英雄姿，于此智勇竭。疑城尚虎踞，虏马馀饮窟。人谋虽工拙，神物有予夺。请陈真人朔，颇事丹浦伐。风云埽氛埃，雷雨救焚暍。禹功东渐海，汉使南诮越。太平自兹始，盛德信贻厥。
和赵七得屯田郎
作者：刘敞
朝代：宋
体裁：七言绝句

童稚闻君赋上林，校雠偏愧接华簪。朝廷礼乐推先进，莫叹郎潜佩肘金。
和过骐骥院观马因饮李氏夜归复与江谢会于敝居
作者：刘敞
朝代：宋

子真王济徒，爱马有马癖。每嫌驽骀众，未睹千里格。朅来飞龙厩，一一数白黑。始惊麒麟骨，秀出无与敌。旗旄乱云霞，鼓吹喧霹雳。从容看回旋，感激私叹息。此当逝昆崙，上与天无极。奈何局轩陛，终岁老羁靮。主人贵公子，埽榻多命客。聊欲宽其意，无为稍戚戚。珍羞杂水陆，清酒漾金碧。嘲笑心目开，留连日已夕。归来兴不尽，驻马问所适。知我方会友，投鞭遽登席。贫家竟何如，脯醢乏馀力。歌舞复无素，儿童强敦逼。多君平生怀，不与贫富隔。欢来亦酩酊，俛仰愧三益。
和过骐骥院观马因饮李氏夜归復与江谢会于敝居
作者：刘敞
朝代：宋

子真王济徒，爱马有马癖。
毎嫌驽骀众，未覩千里格。
朅来飞龙廐，一一数白黑。
始惊麒麟骨，秀出无与敌。
旗旄乱云霞，鼓吹喧霹雳。
从容看回旋，感激私叹息。
此当逝昆崙，上与天无极。
奈何局轩陛，终歳老羁靮。
主人贵公子，埽榻多命客。
聊欲寛其意，无为稍戚戚。
珍羞杂水陆，清酒漾金碧。
嘲笑心目开，留连日已夕。
归来兴不尽，驻马问所适。
知我方会友，投鞭遽登席。
贫家竟何如，脯醢乏余力。
歌舞復无素，儿童强敦逼。
多君平生怀，不与贫富隔。
欢来亦酩酊，俛仰愧三益。
和道粹探春
作者：刘敞
朝代：宋
体裁：古风

去岁探花烦两郎，今年逢春情更长。广文主人似知我，一首新诗能发狂。载酒可以过扬子，肩舆不嫌干辟彊。东风老去甚容易，百日醉倒我无妨。
和邻几八月十五日夜对月
作者：刘敞
朝代：宋

外事已波涛，回首已陈迹。独有云间月，相见不改色。慰我平生怀，故在中秋夕。我发见二毛，羁旅多所历。每逢桂花秋，兴发劝更剧。江湖与山林，所至得真适。今年都城游，日与贱事逼。得閒辄昏醉，向晦专寝默。觉醒忽天明，不见千里白。谁令心赏违，坐使岁华隔。徘徊不自惬，怅望空叹息。见君新诗章，暂若对寒魄。清光动人目，讽咏当自释。
和邻几八月十五日夜对月
作者：刘敞
朝代：宋

外事已波涛，回首已陈迹。
独有云间月，相见不改色。
慰我平生怀，故在中秋夕。
我髪见二毛，羁旅多所历。
毎逢桂花秋，兴发劝更剧。
江湖与山林，所至得真适。
今年都城游，日与贱事逼。
得閒輙昏醉，向晦专寝默。
觉醒忽天明，不见千里白。
谁令心赏违，坐使歳华隔。
徘徊不自惬，怅望空叹息。
见君新诗章，暂若对寒魄。
清光动人目，讽咏当自释。
和邻几圣俞持国雪十八韵依次用
作者：刘敞
朝代：宋

集霰羣阴结，飞霙万寓低。
干坤豁开闢，方域露端倪。
广宇规茅藉，雕墻筑粉泥。
山容包紫翠，壤色变玄黎。
筒葛来従越，冰纨制自齐。
游欢慰枚马，猎兴助良奚。
饰貌沽珍粹，因方衒角圭。
隙间巇可抵，行际道先迷。
沾服惊游雾，临渊怪饮蜺。
调元思暖津，跧伏悯灵蠵。
几误乌成鹄，纔分鹤处鸡。
惨肤森若竖，堕指酷逾刲。
泽国水还袭，焦原足易栖。
贫儒欣夜诵，季女戚朝侪。
舟楫胶藏壑，骅骝滑踠蹄。
斵冰歌竞若，擿埴杖频携。
景幸人人得，诗从物物题。
长吟歌真乐，安羡舞前溪。
和邻几圣俞持国雪十八韵依次用
作者：刘敞
朝代：宋

集霰群阴结，飞霙万寓低。乾坤豁开辟，方域露端倪。广宇规茅藉，彫墙筑粉泥。山容包紫翠，壤色变玄黎。筒葛来从越，冰纨制自齐。游欢慰枚马，猎兴助良奚。饰貌沽珍粹，因方衒角圭。隙间巇可抵，行际道先迷。沾服惊游雾，临渊怪饮蜺。调元思暖津，跧伏悯灵蠵。几误乌成鹄，才分鹤处鸡。惨肤森若竖，堕指酷逾刲。泽国水还袭，焦原足易栖。贫儒欣夜诵，季女戚朝侪。舟楫胶藏壑，骅骝滑踠蹄。斲冰歌竞若，擿埴杖频携。景幸人人得，诗从物物题。长吟歌真乐，安羡舞前溪。
和邻几持国景德寺纳凉
作者：刘敞
朝代：宋

四时急相乘，五月大火中。天地为炽炉，万物皆沸铜。吁嗟望云汉，长啸怀清风。覆载虽高厚，局蹐似不容。蚩蚩道旁子，奔走劳厥躬。外以尘土伤，内为利害攻。狂酲无由濯，势与群物终。安知逍遥游，采真得所从。宝宇豁高严，剧谈叩真空。虚白从中来，清凉脱樊笼。惜哉但独乐，不与斯人同。作诗寄妙赏，藐若凌青穹。依隐或玩世，诡时在不逢。三复金玉音，旷然已发矇。
和邻几持国景德寺纳凉
作者：刘敞
朝代：宋

四时急相乘，五月大火中。
天地为炽炉，万物皆沸铜。
吁嗟望云汉，长啸怀清风。
覆载虽高厚，跼蹐似不容。
蚩蚩道旁子，奔走劳厥躬。
外以尘土伤，内为利害攻。
狂酲无由濯，势与羣物终。
安知逍遥游，采真得所从。
宝宇豁高严，剧谈叩真空。
虚白从中来，清凉脱樊笼。
惜哉但独乐，不与斯人同。
作诗寄妙赏，藐若凌青穹。
依隐或玩世，诡时在不逢。
三復金玉音，旷然已发蒙。
和阎工部新作西斋
作者：刘敞
朝代：宋
体裁：五言律诗

逍遥不期远，趣足外嚣尘。谁谓持斧客，翻同高卧人。江芦烟叶重，岩菊露香匀。爱惜凌寒意，留欢过小春。
和阎都官九月十三日夜对月是夕某与子华圣俞如晦会饮君谟所
作者：刘敞
朝代：宋

秋霖恣淫溢，后土无时乾。忽惊浮云尽，更觉天宇宽。凉月如白璧，飞来青冥端。众星稍灭没，惊鹊自盘桓。兴发思远游，惜无凌风翰。聊寻故人家，呼酒浇肺肝。适与二三子，四座俱解鞍。意合心同赏，百觞不辞难。玩古验汉魏，舞姝试邯郸。诙谐杂谣语，大笑倾衣冠。足为一时乐，未悟清夜阑。每至绝倒处，恨君不获观。明发得新诗，照人瑩琅玕。又知共兹玩，正若相从欢。君本青云人，淹留尚郎官。旷怀不自屑，遇景宴且般。古来悲秋士，局促宋与潘。相望如辕驹，岂足为君叹。
和阎都官九月十三日夜对月是夕某与子华圣俞如晦会饮君谟所
作者：刘敞
朝代：宋
体裁：古风

秋霖恣淫溢，后土无时乾。忽惊浮云尽，更觉天宇宽。凉月如白璧，飞来青冥端。众星稍灭没，惊鹊自盘桓。兴发思远游，惜无凌风翰。聊寻故人家，呼酒浇肺肝。适与二三子，四座俱解鞍。意合心同赏，百觞不辞难。玩古验汉魏，舞姝试邯郸。诙谐杂谣语，大笑倾衣冠。足为一时乐，未悟清夜阑。每至绝倒处，恨君不获观。明发得新诗，照人莹琅玕。又知共兹玩，正若相从欢。君本青云人，淹留尚郎官。旷怀不自屑，遇景宴且般。古来悲秋士，局促宋与潘。相望如辕驹，岂足为君叹。
和阎都官九月十三日夜对月是夕某与子华圣俞如晦会饮君谟所
作者：刘敞
朝代：宋

秋霖恣淫溢，后土无时干。
忽惊浮云尽，更觉天宇寛。
凉月如白璧，飞来青冥端。
众星稍灭没，惊鹊自盘桓。
兴发思远游，惜无凌风翰。
聊寻故人家，呼酒浇肺肝。
适与二三子，四座俱解鞍。
意合心同赏，百觞不辞难。
玩古验汉魏，舞姝试邯郸。
诙谐杂謡语，大笑倾衣冠。
足为一时乐，未悟清夜阑。
毎至绝倒处，恨君不获观。
明发得新诗，照人莹琅玕。
又知共兹翫，正若相从欢。
君本青云人，淹留尚郎官。
旷怀不自屑，遇景宴且般。
古来悲秋士，局促宋与潘。
相望如辕驹，岂足为君叹。
和陈度支杜城园池长韵诗
作者：刘敞
朝代：宋

三辅衣冠多俊贤，迩来风物故依然。君家复在城南社，时望从知尺五天。韦氏训经门益大，酂侯治第世相传。雪残太一虚无里，尘涨重城苍莽边。修竹万竿迷暗谷，清渠百道散鸣泉。欣欣树色知春近，寂寂禽声觉地偏。使节归来同昼锦，扁舟浮去似登仙。禆谌适野非无兴，更挹逍遥池上篇。
和陈度支杜城园池长韵诗
作者：刘敞
朝代：宋

三辅衣冠多俊贤，迩来风物故依然。
君家復在城南社，时望从知尺五天。
韦氏训经门益大，酇侯治第世相传。
雪残太一虚无裏，尘涨重城苍莽边。
修竹万竿迷暗谷，清渠百道散鸣泉。
欣欣树色知春近，寂寂禽声觉地偏。
使节归来同昼锦，扁舟浮去似登仙。
禆谌适野非无兴，更挹逍遥池上篇。
和韩司谏移亳宫双桧植于道山
作者：刘敞
朝代：宋
体裁：七言律诗

仙子分根白鹿檀，定知高峭出岩端。浓云借色曾无变，初日移阴渐可观。风外共成苍鹤舞，夜深齐作翠幢看。人今俟尔为梁栋，慎勿轮囷取自安。
咏古诗十二首
作者：刘敞
朝代：宋

虹蜺明西方，五色相属联。浮云万里来，泱郁天宇间。白日晦无象，盛阳变为寒。洚水弥九土，陵谷相贸迁。盈虚叵前测，物理有固然。长离乘风起，四顾求所栖。路穷临苍梧，复排层霄飞。岂不愿安处，不知所可依。罾缴充径隧，鸱枭正鸣悲。瞑夫抱同律，旷绝将何希。赵国弃鸣犊，孔圣为之回。西伯善养老，伯夷以为归。驰驱西楚郊，徘徊太皞墟。周汉多封君，不祀既忽诸。三坟基皇德，八索总道枢。若人岂欺我，虞夏亦典谟。万里如浮云，古风讫无馀。往矣不可追，喟然为踌躇。游鳞泳泉下，黄鹄巢林端。得失不相及，天理庸自全。有虞垂衣裳，西母献厥环。周穆宾昆丘，车辙万里间。宗庙颓为墟，阊阖不可攀。祈招作悲诗，万里用为叹。灵山生神芝，一年再三秀。绚彩夺霞露，荧煌寄岩岫。真人劝我餐，可以跻万寿。自古王子乔，秘此莫轻授。采之岂辞远，时逝不可又。岁晏怀所思，终焉不盈袖。元钧运洪炉，昼夜不少停。万物更相禅，一气纷异形。驹掇出灶下，久竹为青宁。孰知范氏牺，晚就南亩耕。至人友造化，逝与一世冥。善恶故不屑，宠辱何足惊。东游沧海滨，回首面大荒。豁达三齐风，连山郁苍苍。在汉田横氏，不忍南面王。磊落五百贤，从死忽若亡。壮士不必成，令名固为长。异体同一心，万年尚耿光。天道不可闻，自昔孔子徒。籍籍秦汉间，将非愚且诬。大河决东郡，火德以为符。哀哉冀州壤，兆民散为鱼。公孙虽前觉，执政疾鲁儒。世无异物神，终竟遗泥涂。苌弘谋周室，愤血死犹碧。子胥殒吴门，江水为之逆。精能动天地，忠不谕两国。九鼎既西逝，姑苏亦东侧。偷容习为俗，万世未遽易。形势驱使然，生民岂恶直。麒麟不可羁，安得书春秋。凤凰云难致，孰使鸣岐周。无田于甫田，岁月忽已遒。如非行迈谋，自宜道路脩。安知吹鸣律，燕谷成良畴。不见托秋驾，昆墟亦能游。通都天下衢，名化交百廛。鸣鸡侧肩入，日暮掉臂还。有生寄无穷，过若空中烟。俯仰异去就，况乃多历年。留侯独悟此，解组从列仙。万户如脱屣，故为绝世贤。南山有樛木，葛蔂蔓其封。上枝结纷菲，下枝散蒙茏。下能使上好，上亦令下通。宁知力不足，岁暮摧烈风。苦成任两国，德孰与栋隆。君苟以此始，又当以此终。
咏古诗十二首·其一
作者：刘敞
朝代：宋

虹蜺明西方，五色相属联。浮云万里来，泱郁天宇间。白日晦无象，盛阳变为寒。洚水弥九土，陵谷相贸迁。盈虚叵前测，物理有固然。
咏古诗十二首·其一
作者：刘敞
朝代：宋

虹蜺明西方，五色相属聫。
浮云万里来，泱郁天宇间。
白日晦无象，盛阳变为寒。
洚水弥九土，陵谷相贸迁。
盈虚叵前测，物理有固然。
咏古诗十二首·其一〇
作者：刘敞
朝代：宋

麒麟不可羁，安得书春秋。
鳯凰云难致，孰使鸣岐周。
无田于甫田，歳月忽已遒。
如非行迈谋，自宜道路修。
安知吹鸣律，燕谷成良畴。
不见託秋驾，昆墟亦能游。
咏古诗十二首·其一一
作者：刘敞
朝代：宋

通都天下衢，名化交百廛。
鸣鷄侧肩入，日暮掉臂还。
有生寄无穷，过若空中烟。
俯仰异去就，况乃多历年。
留侯独悟此，解组从列仙。
万户如脱屣，故为绝世贤。
咏古诗十二首·其一二
作者：刘敞
朝代：宋

南山有樛木，葛虆蔓其封。
上枝结纷菲，下枝散蒙茏。
下能使上好，上亦令下通。
宁知力不足，歳暮摧烈风。
苦成任两国，德孰与栋隆。
君苟以此始，又当以此终。
咏古诗十二首·其七
作者：刘敞
朝代：宋
体裁：古风

东游沧海滨，回首面大荒。豁达三齐风，连山郁苍苍。在汉田横氏，不忍南面王。磊落五百贤，从死忽若亡。壮士不必成，令名固为长。异体同一心，万年尚耿光。
咏古诗十二首·其三
作者：刘敞
朝代：宋

赵国弃鸣犊，孔圣为之回。西伯善养老，伯夷以为归。驰驱西楚郊，徘徊太皞墟。周汉多封君，不祀既忽诸。三坟基皇德，八索总道枢。若人岂欺我，虞夏亦典谟。万里如浮云，古风讫无馀。往矣不可追，喟然为踌躇。
咏古诗十二首·其三
作者：刘敞
朝代：宋

赵国弃鸣犊，孔圣为之回。
西伯善养老，伯夷以为归。
驰驱西楚郊，徘徊太皥墟。
周汉多封君，不祀既忽诸。
三坟基皇德，八索总道枢。
若人岂欺我，虞夏亦典谟。
万里如浮云，古风讫无余。
往矣不可追，喟然为踌躇。
咏古诗十二首·其九
作者：刘敞
朝代：宋
体裁：古风

苌弘谋周室，愤血死犹碧。子胥殒吴门，江水为之逆。精能动天地，忠不谕两国。九鼎既西逝，姑苏亦东侧。偷容习为俗，万世未遽易。形势驱使然，生民岂恶直。
咏古诗十二首·其二
作者：刘敞
朝代：宋

长离乘风起，四顾求所栖。路穷临苍梧，复排层霄飞。岂不愿安处，不知所可依。罾缴充径隧，鸱枭正鸣悲。瞑夫抱同律，旷绝将何希。
咏古诗十二首·其二
作者：刘敞
朝代：宋

长离乘风起，四顾求所栖。
路穷临苍梧，復排层霄飞。
岂不愿安处，不知所可依。
罾缴充径隧，鸱枭正鸣悲。
瞑夫抱同律，旷绝将何希。
咏古诗十二首·其五
作者：刘敞
朝代：宋

灵山生神芝，一年再三秀。
绚彩夺霞露，荧煌寄岩岫。
真人劝我飡，可以跻万寿。
自古王子乔，秘此莫轻授。
采之岂辞远，时逝不可又。
歳晏怀所思，终焉不盈袖。
咏古诗十二首·其五
作者：刘敞
朝代：宋

灵山生神芝，一年再三秀。绚彩夺霞露，荧煌寄岩岫。真人劝我餐，可以跻万寿。自古王子乔，秘此莫轻授。采之岂辞远，时逝不可又。岁晏怀所思，终焉不盈袖。
咏古诗十二首·其八
作者：刘敞
朝代：宋
体裁：古风

天道不可闻，自昔孔子徒。籍籍秦汉间，将非愚且诬。大河决东郡，火德以为符。哀哉冀州壤，兆民散为鱼。公孙虽前觉，执政疾鲁儒。世无异物神，终竟遗泥涂。
咏古诗十二首·其六
作者：刘敞
朝代：宋

元钧运洪炉，昼夜不少停。万物更相禅，一气纷异形。驹掇出灶下，久竹为青宁。孰知范氏牺，晚就南亩耕。至人友造化，逝与一世冥。善恶故不屑，宠辱何足惊。
咏古诗十二首·其六
作者：刘敞
朝代：宋

元钧运洪炉，昼夜不少停。
万物更相禅，一气纷异形。
驹掇出竈下，久竹为青宁。
孰知范氏牺，晚就南亩耕。
至人友造化，逝与一世冥。
善恶故不屑，宠辱何足惊。
咏古诗十二首·其十
作者：刘敞
朝代：宋

麒麟不可羁，安得书春秋。凤凰云难致，孰使鸣岐周。无田于甫田，岁月忽已遒。如非行迈谋，自宜道路脩。安知吹鸣律，燕谷成良畴。不见托秋驾，昆墟亦能游。
咏古诗十二首·其十一
作者：刘敞
朝代：宋

通都天下衢，名化交百廛。鸣鸡侧肩入，日暮掉臂还。有生寄无穷，过若空中烟。俯仰异去就，况乃多历年。留侯独悟此，解组从列仙。万户如脱屣，故为绝世贤。
咏古诗十二首·其十二
作者：刘敞
朝代：宋

南山有樛木，葛蔂蔓其封。上枝结纷菲，下枝散蒙茏。下能使上好，上亦令下通。宁知力不足，岁暮摧烈风。苦成任两国，德孰与栋隆。君苟以此始，又当以此终。
咏古诗十二首·其四
作者：刘敞
朝代：宋

游鳞泳泉下，黄鹄巢林端。
得失不相及，天理庸自全。
有虞垂衣裳，西母献厥环。
周穆宾昆丘，车辙万里间。
宗庙頽为墟，阊阖不可攀。
祈招作悲诗，万里用为叹。
咏古诗十二首·其四
作者：刘敞
朝代：宋

游鳞泳泉下，黄鹄巢林端。得失不相及，天理庸自全。有虞垂衣裳，西母献厥环。周穆宾昆丘，车辙万里间。宗庙颓为墟，阊阖不可攀。祈招作悲诗，万里用为叹。
咏史
作者：刘敞
朝代：宋
体裁：古风

主父希世者，画策妙纵横。指麾一言用，震动诸侯惊。日暮临远涂，中道方倒行。不忍藜藿食，意从五鼎烹。宁知鹿门翁，白首长躬耕。天下非所保，功名安足营。
咏庭前箭竹
作者：刘敞
朝代：宋

冉冉东南美，托根郡在兹。凤凰不可待，岁月方屡移。非复山林意，空馀霜霰姿。清风有时至，独与幽人期。
咏庭前箭竹
作者：刘敞
朝代：宋

冉冉东南美，託根郡在兹。
鳯凰不可待，歳月方屡移。
非復山林意，空余霜霰姿。
清风有时至，独与幽人期。
咏庭桧赠深甫
作者：刘敞
朝代：宋

自吾卧家巷，幽独谢邻里。顾怜庭中桧，常以比君子。春秋色不变，朝夕影双峙。谁言冰霰繁，稍乱蒹葭毁。始知岁寒甚，惨惨不自喜。怅然对之叹，尔复那至此。陈蔡称愠见，由也德可鄙。天损吾能违，放歌有焱氏。
咏庭桧赠深甫
作者：刘敞
朝代：宋

自吾卧家巷，幽独谢邻里。
顾怜庭中桧，常以比君子。
春秋色不变，朝夕影双峙。
谁言冰霰繁，稍乱蒹葭毁。
始知岁寒甚，惨惨不自喜。
怅然对之叹，尔復那至此。
陈蔡称愠见，由也德可鄙。
天损吾能违，放歌有焱氏。
哀三良诗
作者：刘敞
朝代：宋

士为知己死，女为悦己容。咄嗟彼三良，杀身徇穆公。丹青怀信誓，夙昔哀乐同。人命要有讫，奈何爱厥躬。国人悲且歌，黄鸟存古风。死复不食言，生宁废其忠。存为百夫防，逝为万鬼雄。岂与小丈夫，事君谬始终。
哀三良诗
作者：刘敞
朝代：宋

士为知己死，女为悦己容。
咄嗟彼三良，杀身徇穆公。
丹青怀信誓，夙昔哀乐同。
人命要有讫，奈何爱厥躬。
国人悲且歌，黄鸟存古风。
死復不食言，生宁废其忠。
存为百夫防，逝为万鬼雄。
岂与小丈夫，事君谬始终。
哀王十三都官
作者：刘敞
朝代：宋

把臂犹昨日，如何长不归。
宾天亦有似，招隐固疑非。
玉折谢庭树，綵余莱子衣。
永怀想平昔，涕下不能挥。
哀王十三都官
作者：刘敞
朝代：宋

把臂犹昨日，如何长不归。宾天亦有似，招隐固疑非。玉折谢庭树，綵馀莱子衣。永怀想平昔，涕下不能挥。
啸亭纳凉
作者：刘敞
朝代：宋

翻翻竹梢叶，习习苹末风。
水气稍澄澈，云阴反蒙笼。
解襟面虚旷，幽兴欲飞冲。
得意耻独善，慨然环堵中。
啸亭纳凉
作者：刘敞
朝代：宋

翻翻竹梢叶，习习蘋末风。水气稍澄澈，云阴反蒙笼。解襟面虚旷，幽兴欲飞冲。得意耻独善，慨然环堵中。
啸亭雨后
作者：刘敞
朝代：宋
体裁：七言绝句

风捲高花舞成雪，雨湿芳草绿侵云。层轩独立时惆怅，淮北春光过五分。
啸台
作者：刘敞
朝代：宋
体裁：五言律诗

尚有高台在，遗名幸未空。不时嗟眼白，失所念途穷。已矣先生意，萧然烈士风。清芬定谁嗣，漫啸白云中。
啸台
作者：刘敞
朝代：宋
体裁：五言绝句

高台映水末，极望有层轩。览物惟长啸，逢人未始言。
喜从兄自京回
作者：刘敞
朝代：宋
体裁：五言律诗

曾作东都赋，无人与共论。欣逢京辇客，仍是鹡鸰原。耳接天韶盛，尘栖素袂昏。秋风江海上，归梦入夷门。
喜春卿自陜归
作者：刘敞
朝代：宋

休汝曾更月旦评，几年漂泊倦尘冥。神峰好在岩岩石，符采依然两两星。天禄自嫌书尚白，绛帷仍喜眼犹青。召南风什知多少，一一亲弦更许听。
喜春卿自陜归
作者：刘敞
朝代：宋

休汝曾更月旦评，几年漂泊倦尘冥。
神峰好在岩岩石，符采依然两两星。
天禄自嫌书尚白，绛帷犹喜眼犹青。
召南风什知多少，一一亲弦更许听。
喜晴寄彦猷
作者：刘敞
朝代：宋
体裁：五言律诗

积阴向十日，不见江南山。何意浮云尽，依然庭户间。芳草晚已歇，瑶华初可攀。故人在远道，怅望凋朱颜。
喜雨
作者：刘敞
朝代：宋

海上雨初至，中庭树交翻。幽人整冠带，喜见雷电存。积润泻河汉，馀滋被邱原。鱼龙倘可活，蛙黾谁嫌喧。稍稍秋欲变，微凉入前轩。古人致亹亹，吾亦开吾樽。御叔小丈夫，颇知笑臧孙。贤愚定谁是，兴尽忽忘言。
喜雨
作者：刘敞
朝代：宋

海上雨初至，中庭树交翻。
幽人整冠帯，喜见雷电存。
积润泻河汉，余滋被邱原。
鱼龙倘可活，鼃黾谁嫌喧。
稍稍秋欲变，微凉入前轩。
古人致亹亹，吾亦开吾樽。
御叔小丈夫，颇知笑臧孙。
贤愚定谁是，兴尽忽忘言。
四月见梅花作
作者：刘敞
朝代：宋
体裁：七言律诗

腊前芳树暑前开，笑忆周南摽有梅。玉色还如雪中见，天香不减岭头来。黄莺未识休频顾，粉蝶初逢亦自猜。应与灵芝竞三秀，碧城瑶圃隔尘埃。
四望楼二首
作者：刘敞
朝代：宋

白露参差晚，丹枫点染深。高楼延远恨，嘶马动归心。留客小山桂，愁人思妇砧。昏鸦稍欲集，堑黑倒城阴。展步乘幽兴，登临当远游。凉轩不用扇，高树自知秋。月出潮声涌，云生岳色浮。旅怀虽易失，无奈角声愁。
四望楼二首·其一
作者：刘敞
朝代：宋
体裁：五言律诗

白露参差晚，丹枫点染深。高楼延远恨，嘶马动归心。留客小山桂，愁人思妇砧。昏鸦稍欲集，堑黑倒城阴。
四望楼二首·其二
作者：刘敞
朝代：宋
体裁：五言律诗

展步乘幽兴，登临当远游。凉轩不用扇，高树自知秋。月出潮声涌，云生岳色浮。旅怀虽易失，无奈角声愁。
四皓歌
作者：刘敞
朝代：宋

与汝携手，南山之阿。富贵多忧，孰知其他。大风横厉，江海荡波。嗟汝鳞介，伤如之何。高岩有薇，深谷有芝。人生实难，委曲何为。
四皓歌·其一
作者：刘敞
朝代：宋
体裁：四言诗

与汝携手，南山之阿。富贵多忧，孰知其他。
四皓歌·其三
作者：刘敞
朝代：宋
体裁：四言诗

高岩有薇，深谷有芝。人生实难，委曲何为。
四皓歌·其二
作者：刘敞
朝代：宋
体裁：四言诗

大风横厉，江海荡波。嗟汝鳞介，伤如之何。
因季点同幕中诸君过车辋湖步行野间
作者：刘敞
朝代：宋
体裁：古风

山野宜独往，出郭愧宾从。终为吏事役，犹与贤者共。平湖色清浅，霜落冰始冻。远郊气氤氲，腊近春稍动。鸟飞甚閒暇，兽起或惊纵。爱此去人远，相劝解君鞚。崇冈象崤阪，宿莽似云梦。游目际天地，褰裳凌菰葑。吟非骚人怨，赏及舞雩诵。涂远意逾适，笑彼阮籍恸。
因甫移宰晋陵
作者：刘敞
朝代：宋

自我游毗陵，五年今于兹。未尝不闵雨，未尝不苦饥。成汤周宣世，岂复能过斯。上无桑林祷，下无云汉诗。赤子饿沟渠，良田生蒺藜。听于闾里间，愁毒不可为。思得一贤人，救其渴与饥。上天似悔祸，子乃今来尸。爱民在恭俭，自可为吏师。但恐百里小，膏泽难尽施。子本湘乡君，湘人望子来。下难兄弟别，上顾坟墓违。将母以谂君，上书再三辞。朝廷欣然许，多士咸谓宜。为政推此心，可令孝者慈。吾闻屠牛刀，不贵于割鸡。思君苦道远，莞尔寄此词。
因甫移宰晋陵
作者：刘敞
朝代：宋

自我游毗陵，五年今于兹。
未尝不闵雨，未尝不苦饥。
成汤周宣世，岂復能过斯。
上无桑林祷，下无云汉诗。
赤子饿沟渠，良田生蒺藜。
听于闾里间，愁毒不可为。
思得一贤人，救其渇与饥。
上天似悔祸，子乃今来尸。
爱民在恭俭，自可为吏师。
但恐百里小，膏泽难尽施。
子本湘乡君，湘人望子来。
下难兄弟别，上顾坟墓违。
将母以谂君，上书再三辞。
朝廷欣然许，多士咸谓宜。
为政推此心，可令孝者慈。
吾闻屠牛刀，不贵于割鸡。
思君苦道远，莞尔寄此词。
园人献芍药
作者：刘敞
朝代：宋

淮海由来草木夭，春工殊复自娇娆。始知隋苑多佳丽，未觉吴宫久寂寥。冰雪肌肤明绰约，云霞衣服润飘萧。一枝漫取堪谁赠，老去风情不自聊。
园人献芍药
作者：刘敞
朝代：宋

淮海由来草木夭，春工殊復自娇娆。
始知隋苑多佳丽，未觉吴宫久寂寥。
冰雪肌肤明绰约，云霞衣服润飘萧。
一枝漫取堪谁赠，老去风情不自聊。
园人献蒲萄
作者：刘敞
朝代：宋

婉婉柔条万虺蟠，累累佳实紫金寒。甘泉渗液秋香重，瑞露凝膏晓色乾。鲛室珠盘惊不定，蓬莱金体恨微酸。贵人宁借凉州牧，暂负衡门报一餐。
园人献蒲萄
作者：刘敞
朝代：宋

婉婉柔条万虺蟠，纍纍佳实紫金寒。
甘泉渗液秋香重，瑞露凝膏晓色干。
鲛室珠盘惊不定，蓬莱金体恨微酸。
贵人宁借凉州牧，暂负衡门报一餐。
围棋调邻几
作者：刘敞
朝代：宋

华发仙翁共奕棋，樵柯烂尽忘归时。洞中日月迟如此，世上荣枯讵得知。
围棋调邻几
作者：刘敞
朝代：宋

华髪仙翁共奕棋，樵柯烂尽忘归时。
洞中日月迟如此，世上荣枯讵得知。
国殇
作者：刘敞
朝代：宋
体裁：五言律诗

屡闻戎马入，辄有国殇诗。多垒非吾责，亡民痛尔为。请缨惭肉食，无敌怪王师。闻道临洮野，天阴战骨悲。
土牛行
作者：刘敞
朝代：宋

立春自昔为土牛，古人设象今人愁。
岂有笵泥作头角，便可代天熙九畴。
村夫田妇初不知，缤纷围遶争相祈。
皆云宜蚕又宜谷，拜跪满前同致词。
由来人事常反覆，久立要津宁尔福。
请看今者拜跪徒，少选分张取其肉。
牛实无知何用祭，牛能有情岂不愧。
化育万物非尔才，世人资尔聊为戏。
土牛行
作者：刘敞
朝代：宋

立春自昔为土牛，古人设象今人愁。岂有范泥作头角，便可代天熙九畴。村夫田妇初不知，缤纷围绕争相祈。皆云宜蚕又宜谷，拜跪满前同致词。由来人事常反覆，久立要津宁尔福。请看今者拜跪徒，少选分张取其肉。牛实无知何用祭，牛能有情岂不愧。化育万物非尔才，世人资尔聊为戏。
圣俞受诏行田是时圣俞葬其弟公异未毕而去
作者：刘敞
朝代：宋

虫潦败耕耘，西成绝人望。乡农吁天意，守阙书屡上。忧民圣天子，择吏贤宰相。王畿盖根本，岁赋在宽放。曰君往行田，究彼荒稔状。一当薄其租，用以息民谤。朝廷慎指使，推择无与让。非君精明姿，曷以致忠谅。忧公剧私为，即夕治行仗。怀悲念其弟，卜日不果葬。乃知体纯粹，世士难以尚。德泽既敷宣，风谣还历访。归来悟明主，自致谁云妄。
圣俞受诏行田是时圣俞葬其弟公异未毕而去
作者：刘敞
朝代：宋

虫潦败耕耘，西成绝人望。
乡农吁天意，守阙书屡上。
忧民圣天子，择吏贤宰相。
王畿盖根本，岁赋在寛放。
曰君往行田，究彼荒稔状。
一当薄其租，用以息民谤。
朝廷慎指使，推择无与让。
非君精明姿，曷以致忠谅。
忧公剧私为，即夕治行仗。
怀悲念其弟，卜日不果葬。
乃知体纯粹，世士难以尚。
德泽既敷宣，风谣还历访。
归来悟明主，自致谁云妄。
圣俞坠马伤臂以其好言兵调之
作者：刘敞
朝代：宋
体裁：五言律诗

知兵心自许，见谓百夫雄。上马常慷慨，堕车宁困穷。诚非代大匠，疑欲作三公。匹似陈汤病，犹成绝域功。
圣俞挽词
作者：刘敞
朝代：宋
体裁：五言律诗

孤宦众人后，空名三十年。交游一时绝，诗笔四方传。归旐江湖永，藏书日月边。应封史通子，他日慰穷泉。
在北得家书
作者：刘敞
朝代：宋
体裁：七言绝句

论从定约欲车回，笑领双鱼手自开。便觉长安近于日，不闻人自日边来。
坐啸亭纳凉
作者：刘敞
朝代：宋

长啸振林木，半空鸾鹤声。
清风苹末来，孤月海上生。
坐久物色改，如有神仙迎。
城下
作者：刘敞
朝代：宋
体裁：五言律诗

秋成雨更绿，高下共萋萋。浮烟晚自起，归鸟暝争栖。山谷入幽想，茅茨多旧蹊。日涉遂成趣，身将麋鹿齐。
城下种竹今春极有佳笋
作者：刘敞
朝代：宋

环城密筱旧檀栾，春笋新成几万竿。池上龙蛇惊蛰起，军中矛戟绕营看。乌啼窈窈千重碧，风过萧萧五月寒。缓带轻裘容自暇，屦綦多向此林端。
城下种竹今春极有佳笋
作者：刘敞
朝代：宋

环城密篠旧檀栾，春笋新成几万竿。
池上龙蛇惊蛰起，军中矛戟绕营看。
乌啼窈窈千重碧，风过萧萧五月寒。
缓带轻裘容自暇，屦綦多向此林端。
城南晚归
作者：刘敞
朝代：宋
体裁：五言律诗

高秋变摇落，远水露澄明。飞鸟江中堕，孤帆木末征。逆风吹帽侧，疏雨逐云行。兴尽聊当反，涂穷眼自惊。
城南杂题
作者：刘敞
朝代：宋

当日龙船校五兵，旋开池沼学昆明。迩来封禅和平久，旧地分教百姓耕。垂杨冉冉笼清籞，细草茸茸覆路沙。长闭园门人不入，禁渠流出雨残花。盘姗不称三公位，掩抑空妨数亩庭。只有老僧偏爱惜，倩人图画作书屏。早时风景爱东吴，一到京师兴益疏。偶向城南疑泽国，夹川垂柳带僧居。
城南杂题·其一
作者：刘敞
朝代：宋

当日龙船校五兵，旋开池沼学昆明。迩来封禅和平久，旧地分教百姓耕。
城南杂题·其一
作者：刘敞
朝代：宋

当日龙船校五兵，旋开池沼学昆眀。
迩来封禅和平久，旧地分教百姓耕。
城南杂题·其三
作者：刘敞
朝代：宋
体裁：七言绝句

盘姗不称三公位，掩抑空妨数亩庭。只有老僧偏爱惜，倩人图画作书屏。
城南杂题·其二
作者：刘敞
朝代：宋
体裁：七言绝句

垂杨冉冉笼清籞，细草茸茸覆路沙。长闭园门人不入，禁渠流出雨残花。
城南杂题·其四
作者：刘敞
朝代：宋
体裁：七言绝句

早时风景爱东吴，一到京师兴益疏。偶向城南疑泽国，夹川垂柳带僧居。
城南泛舟三首
作者：刘敞
朝代：宋

乘兴随所适，出郊聊泛然。青波能照发，白鹭巧迎船。老树悲秋雨，高风急暮蝉。孤城隐不见，落日暝浮烟。不踏城南陌，从春及素秋。萧条非复昔，顾眄莽堪愁。白露蒹葭老，清风兰杜幽。佯狂惊楚俗，应识棹夷犹。高岸看为谷，通波几覆城。橧巢非太古，野俗竞偷生。雨逐行云过，山依返照明。楚歌摇落际，更动北归情。
城南泛舟三首·其一
作者：刘敞
朝代：宋

乘兴随所适，出郊聊泛然。青波能照发，白鹭巧迎船。老树悲秋雨，高风急暮蝉。孤城隐不见，落日暝浮烟。
城南泛舟三首·其一
作者：刘敞
朝代：宋

乘兴随所适，出郊聊泛然。
青波能照髮，白鹭巧迎船。
老树悲秋雨，高风急暮蝉。
孤城隐不见，落日暝浮烟。
城南泛舟三首·其三
作者：刘敞
朝代：宋
体裁：五言律诗

高岸看为谷，通波几覆城。橧巢非太古，野俗竞偷生。雨逐行云过，山依返照明。楚歌摇落际，更动北归情。
城南泛舟三首·其二
作者：刘敞
朝代：宋

不踏城南陌，从春及素秋。萧条非复昔，顾眄莽堪愁。白露蒹葭老，清风兰杜幽。佯狂惊楚俗，应识棹夷犹。
城南泛舟三首·其二
作者：刘敞
朝代：宋

不踏城南陌，从春及素秋。
萧条非復昔，顾眄莾堪愁。
白露蒹葭老，清风兰杜幽。
佯狂惊楚俗，应识棹夷犹。
城头乌
作者：刘敞
朝代：宋
体裁：古风

城头月出天正白，众乌惊飞啼夜色。枝高风多露新滴，畏声恶影不能息。愁人感之援鸣琴，拂弦成声泪沾襟。嗟尔一生八九雏，游翔不过东西林。白头反哺无所恨，桓山分飞独何心。
城楼
作者：刘敞
朝代：宋
体裁：五言律诗

新晴彊人意，步上西城楼。云烟开井邑，绮绣错田畴。离离麦就熟，翳翳桑尚柔。怀归感初服，览物怅淹留。
城楼晚望
作者：刘敞
朝代：宋

长夏淮天却似秋，居人未解白貂裘。云起岱山时涨雨，风迎沧海欲横流。日边渴问长安使，天际频瞻贾客舟。自是七哀宜写望，不关非土故登楼。
城楼晚望
作者：刘敞
朝代：宋

长夏淮天郄似秋，居人未解白貂裘。
云起岱山时涨雨，风迎沧海欲横流。
日边渇问长安使，天际频瞻贾客舟。
自是七哀宜写望，不关非土故登楼。
城楼望春
作者：刘敞
朝代：宋

高楼新雪后，春意已端倪。绕石泉声急，围城柳色齐。滞流贪适兴，幽僻懒招携。旧种桃千树，春游豫恐迷。
城楼望春
作者：刘敞
朝代：宋

高楼新雪后，春意已端倪。
遶石泉声急，围城柳色齐。
滞流贪适兴，幽僻懒招携。
旧种桃千树，春游豫恐迷。
城楼望水
作者：刘敞
朝代：宋

远水全无地，高城略近天。龙吟忽半见，虹饮竞相鲜。鱼鳖争乘渚，儿童狭济川。秋风只昨日，物意已萧然。
城楼望水
作者：刘敞
朝代：宋

远水全无地，高城略近天。
龙吟忽半见，虹饮竞相鲜。
鱼鼈争乘渚，儿童狭济川。
秋风只昨日，物意已萧然。
城楼送别
作者：刘敞
朝代：宋
体裁：古风

惊风走枯蓬，百里不暂息。密云乘飞雨，前山坐成隔。蓬老初无根，岂辞远为客。山高虽可望，路远当不识。去留类如此，览物意宁极。鞍马未动间，会合弥可惜。缓歌送清觞，更醉日将夕。
城楼避暑
作者：刘敞
朝代：宋
体裁：五言律诗

积水动微吹，高楼浮薄阴。登临倦非土，潇洒劝披襟。涤涤原野旷，熹熹城郭深。浮云空蔽日，无意欲为霖。
墨河馆连日大风
作者：刘敞
朝代：宋

空桐倚不周，近戴北斗魁。上天限夷夏，自古常风霾。我行迫隆冬，周览穷荒回。魑魅丑正直，共工负其材。初如百万兵，鸣鼓天上来。日月惨不光，星辰为之颓。又如海水翻，洪洞奔天台。四顾无复人，但听万壑雷。摇山堕危石，略野荒纤荄。鸟雀失食悲，虎豹忘群哀。大叫不自闻，却行尚欲摧。而我仗汉节，何由脱氛埃。先王外荒服，赤子弃草莱。阴奸窃号令，天网殊恢恢。我车伤崔嵬，我马劳虺隤。感彼鸡鸣诗，聊以慰永怀。
墨河馆连日大风
作者：刘敞
朝代：宋

空桐倚不周，近戴北斗魁。
上天限夷夏，自古常风霾。
我行迫隆冬，周览穷荒回。
魑魅丑正直，共工负其材。
初如百万兵，鸣鼓天上来。
日月惨不光，星辰为之颓。
又如海水翻，洪洞奔天台。
四顾无復人，但听万壑雷。
摇山堕危石，略野荒纤荄。
鸟雀失食悲，虎豹忘羣哀。
大呌不自闻，却行尚欲摧。
而我仗汉节，何由脱氛埃。
先王外荒服，赤子弃草莱。
阴奸窃号令，天网殊恢恢。
我车伤崔嵬，我马劳虺隤。
感彼鸡鸣诗，聊以慰永怀。
墨竹
作者：刘敞
朝代：宋
体裁：五言律诗

羁游念此君，子墨慰幽人。洒落不经思，苍筤如出尘。交加月下影，浓澹雾中筠。试作吴山想，萧萧意亦真。
壶公祠大树
作者：刘敞
朝代：宋

壶公飞升向千岁，兹树悬壶今尚在。繁根郁屈蟠蛟龙，冗干呺嚎作天籁。樛枝入土又旁出，四面童童若车盖。大钧播物信容易，父老相传谩惊骇。孔明庙前千丈柏，老子庭中左纽桧。天资正直本当寿，地养坚强自宜大。嗟尔朽质名弗闻，虽能所生世何赖。雷霆不及斤斧遗，但恐狐狸假为怪。
壶公祠大树
作者：刘敞
朝代：宋

壶公飞昇向千岁，兹树悬壶今尚在。
繁根鬰屈蟠蛟龙，冗干呺嚎作天籁。
樛枝入土又旁出，四面童童若车盖。
大钧播物信容易，父老相传谩惊骇。
孔明庙前千丈栢，老子庭中左纽桧。
天资正直本当寿，地养坚强自宜大。
嗟尔朽质名弗闻，虽能所生世何赖。
雷霆不及斤斧遗，但恐狐貍假为怪。
壶公祠大树
作者：刘敞
朝代：宋
体裁：五言排律

若人既羽化，伊树亦千年。委干龙蛇蛰，交阴孔翠鲜。流光驹过隙，浮世海成田。信有壶中药，能移物外天。真游藐何许，神理信茫然。会见辽东鹤，悲歌感市廛。
壶公祠送别
作者：刘敞
朝代：宋

尘世纷纷多别离，一攀庭树欲沾衣。不知何故壶中叟，能弃人间不复归。
壶公祠送别
作者：刘敞
朝代：宋

尘世纷纷多别离，一攀庭树欲沾衣。
不知何故壶中叟，能弃人间不復归。
复雨
作者：刘敞
朝代：宋

闭门高枕避春霖，眼见群芳稍见侵。独醒不如终日醉，暂晴那似断年阴。老惊岁月都无用，兴在江湖特更深。正想青枫千里外，草长波阔乱愁心。
复雪二首
作者：刘敞
朝代：宋

十日三雨雪，同阴坐朝昏。幽人感岁晚，更觉日月奔。劲风西北来，轰哮动乾坤。中州山昆墟，四彻皆玙璠。鸿雁游可哀，竹柏生仅存。念此使心悲，何时见阳春。志士则憔悴，薄俗安足论。乡里狐貉儿，反怪天正温。前夕盛雷电，谓言春和发。典衣买春酒，岁事亦可悦。不知天难谌，信宿更凝冽。朝来雪盈尺，初计顿乖越。吾庐甘重塞，敝褐忍百结。岂敢咨祁寒，又非慕炎热。阴阳相交错，万一成灾孽。忆昔鲁隐公，九年春三月。癸酉雨震电，庚辰大雨雪。春秋书为法，其事何照晰。曾经圣人笔，下学而上达。况此四月间，又当季春末。愿排阊阖戟，一献春秋说。路远泥阻深，愁哉卧岩穴。
复雪二首·其一
作者：刘敞
朝代：宋

十日三雨雪，同阴坐朝昏。幽人感岁晚，更觉日月奔。劲风西北来，轰哮动乾坤。中州山昆墟，四彻皆玙璠。鸿雁游可哀，竹柏生仅存。念此使心悲，何时见阳春。志士则憔悴，薄俗安足论。乡里狐貉儿，反怪天正温。
复雪二首·其二
作者：刘敞
朝代：宋

前夕盛雷电，谓言春和发。典衣买春酒，岁事亦可悦。不知天难谌，信宿更凝冽。朝来雪盈尺，初计顿乖越。吾庐甘重塞，敝褐忍百结。岂敢咨祁寒，又非慕炎热。阴阳相交错，万一成灾孽。忆昔鲁隐公，九年春三月。癸酉雨震电，庚辰大雨雪。春秋书为法，其事何照晰。曾经圣人笔，下学而上达。况此四月间，又当季春末。愿排阊阖戟，一献春秋说。路远泥阻深，愁哉卧岩穴。
夏夜暴雨
作者：刘敞
朝代：宋
体裁：五言律诗

大暑积炎夏，沈阴昏楚天。疾雷五河裂，飞电万星悬。涨泽通南国，孤城斗百川。似传黄鸟语，欲反濯龙渊。
夏寒
作者：刘敞
朝代：宋

冥冥梅送雨，椮椮麦迎秋。四月应徂暑，南方复重裘。昆崙摇地轴，渤海涨河流。天事无端错，民生若许愁。
夏寒
作者：刘敞
朝代：宋

冥冥梅送雨，椮椮麦迎秋。
四月应徂暑，南方復重裘。
昆崙摇地轴，渤海涨河流。
天事无端错，民生若许愁。
夏日上府公
作者：刘敞
朝代：宋

红芳过尽绿阴多，索寞无如长日何。午影迟留成蕴暑，熏风飘荡作清和。梦馀欲验松生腹，棋罢真知斧烂柯。还想高吟酬美景，讼庭岑寂长青莎。
夏日上府公
作者：刘敞
朝代：宋

红芳过尽绿阴多，索寞无如长日何。
午影迟留成藴暑，熏风飘荡作清和。
梦余欲验松生腹，棋罢真知斧烂柯。
还想高吟酬美景，讼庭岑寂长青莎。
夏晚
作者：刘敞
朝代：宋

闰余时侯早，夏晚似新秋。
月出空堂静，蝉鸣深树幽。
健逢鹰学习，喜见火倾流。
早晚凉飈起，重修白罽裘。
夏晚
作者：刘敞
朝代：宋

闰馀时侯早，夏晚似新秋。月出空堂静，蝉鸣深树幽。健逢鹰学习，喜见火倾流。早晚凉飙起，重修白罽裘。
夕阳
作者：刘敞
朝代：宋

过雨风景好，斜阳林下明。倦游宜几杖，却埽称柴荆。宿蝶依花静，归禽触叶惊。逍遥共兹世，聊复得吾生。
夕阳
作者：刘敞
朝代：宋

过雨风景好，斜阳林下明。
倦游宜几杖，却埽称柴荆。
宿蝶依花静，归禽触叶惊。
逍遥共兹世，聊復得吾生。
夜分东窗见月
作者：刘敞
朝代：宋

逾望月弥晚，宵分在东窗。随风漏疏隙，散彩夺寒釭。留玩坐忘寐，启书对空缸。惜哉皆陈迹，谁为足经邦。
夜分东窗见月
作者：刘敞
朝代：宋

逾望月弥晚，宵分在东窗。
随风漏疏隙，散彩夺寒釭。
留翫坐忘寐，启书对空缸。
惜哉皆陈迹，谁为足经邦。
夜坐因读隐直书寄之
作者：刘敞
朝代：宋

徂岁曾何急，清宵不复长。蹉跎问甲子，愁寂看灯光。峡雨萧萧冷，江云澹澹黄。殷勤故人别，容易二年彊。
夜坐因读隐直书寄之
作者：刘敞
朝代：宋

徂岁曾何急，清宵不復长。
蹉跎问甲子，愁寂看灯光。
峡雨萧萧冷，江云澹澹黄。
殷勤故人别，容易二年彊。
夜寄献臣
作者：刘敞
朝代：宋
体裁：古风

同居汴水上，自与君居隔。月出城头人尽归，思君携手独不得。兴来狂歌无与赓，白云时向望中生。城外明月未应减，期君对举黄金觥。
夜月
作者：刘敞
朝代：宋
体裁：古风

执热不可濯，昏昏倦衣巾。凉月如有情，万里来慰人。浮云卷层虚，六合随清新。河汉涵光辉，城郭息埃尘。兹时一可畏，与子聊相亲。逍遥夜未央，更益情性真。
夜月露卧
作者：刘敞
朝代：宋
体裁：古风

微月翳西林，繁星灿如锦。欢言恋清景，展席不遑寝。凉风能相期，沆瀣若可饮。劳生伤局促，徂岁急苒荏。为君捐万虑，高卧且安枕。
夜读汉书
作者：刘敞
朝代：宋

明灯一编书，往古千岁事。
值欢輙孤笑，触愤还累欷。
四旁寂无声，童仆正熟寐。
欢愤虽不同，均非平和气。
可怜自戕伐，忽忽老将至。
反爱童仆愚，冥然不识字。
夜读汉书
作者：刘敞
朝代：宋

明灯一编书，往古千岁事。值欢辄孤笑，触愤还累欷。四旁寂无声，童仆正熟寐。欢愤虽不同，均非平和气。可怜自戕伐，忽忽老将至。反爱童仆愚，冥然不识字。
夜起呼徐监簿同看月
作者：刘敞
朝代：宋

夜长愁无端，岁晚易多感。徘徊中庭步，相与肆遐览。繁霜冷次骨，皎月清照胆。幽意暂欲飞，秀色若可揽。明夕虽复来，素华已应减。念兹径使醉，无使我心惨。
夜起呼徐监簿同看月
作者：刘敞
朝代：宋

夜长愁无端，岁晚易多感。
徘徊中庭步，相与肆遐览。
繁霜冷次骨，皎月清照胆。
幽意暂欲飞，秀色若可揽。
明夕虽復来，素华已应减。
念兹径使醉，无使我心惨。
夜雨
作者：刘敞
朝代：宋

盛阳烁微阴，五月气蕴隆。天地为大炉，万物皆废铜。俯欲濯江汉，仰思凌苍穹。缩身投蜗角，救暍号天公。天亦哀人谋，玄云送雷风。须臾雨如泻，一埽万里空。有似脱炮烙，又如逃祖龙。大哉造化力，因见王霸功。
夜雨
作者：刘敞
朝代：宋

盛阳烁微阴，五月气藴隆。
天地为大炉，万物皆废铜。
俯欲濯江汉，仰思凌苍穹。
缩身投蜗角，救暍号天公。
天亦哀人谋，玄云送雷风。
须臾雨如泻，一埽万里空。
有似脱炮烙，又如逃祖龙。
大哉造化力，因见王霸功。
大楸
作者：刘敞
朝代：宋
体裁：五言绝句

长楸荫柏堂，小枝犹合抱。得地遂天年，斧斤安敢到。
大雨中入局寄彦猷时以疾卧家
作者：刘敞
朝代：宋
体裁：古风

歊蒸变繁阴，快雨如破谷。明趋阊阖路，深水入马腹。此地常结辙，江海忽在目。冥行畏坎井，蹑迹戒颠覆。惭问高眠翁，不知泥涂辱。
大雨行
作者：刘敞
朝代：宋

日中骤雨海上来，悬流滂沱正奔猛。坳堂旧乾不濡足，回头穿凿成方井。炎凉更代如恍惚，明晦回环不俄顷。地形天事无久长，何况人情足驰骋。君不见张耳陈馀刎颈交，中道相捐岂终永。
大雨行
作者：刘敞
朝代：宋

日中骤雨海上来，悬流滂沱正奔猛。
坳堂旧干不濡足，回头穿凿成方井。
炎凉更代如恍惚，明晦回环不俄顷。
地形天事无久长，何况人情足驰骋。
君不见张耳陈余刎颈交，中道相捐岂终永。
大风
作者：刘敞
朝代：宋

嘈嘈大风起朔方，白日不没天苍苍。
洞庭彭蠡半飞洒，厚地圆天俱抑扬。
鵾鹏变化不可测，风云感会生羽翼。
方春杀气何时极，生物悲愁少颜色。
大风
作者：刘敞
朝代：宋

嘈嘈大风起朔方，白日不没天苍苍。洞庭彭蠡半飞洒，厚地圆天俱抑扬。鹍鹏变化不可测，风云感会生羽翼。方春杀气何时极，生物悲愁少颜色。
天中山
作者：刘敞
朝代：宋

兹山陂陀但盈尺，其下盘根乃无极。勇如共工莫可触，力敌愚父无能役。开辟以来传至今，形势虽小当天心。斗极回旋未易测，日影短长犹可寻。石旁阴穴穿洞府，中有神物为之主。祷祠往往见光景，暵旱时时作霖雨。由来丘山贵灵不贵大，正复陂陀亦何怪。
天中山
作者：刘敞
朝代：宋

兹山陂陀但盈尺，其下盘根乃无极。
勇如共工莫可触，力敌愚父无能役。
开闢以来传至今，形势虽小当天心。
斗极回旋未易测，日影短长犹可寻。
石旁阴穴穿洞府，中有神物为之主。
祷祠往往见光景，暵旱时时作霖雨。
由来丘山贵灵不贵大，正復陂陀亦何怪。
太一斋居
作者：刘敞
朝代：宋
体裁：五言律诗

适野性所喜，采真今更谙。地偏尘土少，人远井泉甘。长日眠高枕，微风酒半酣。从来天尺五，信有此城南。
奉同永叔于刘功曹家听杨直讲女奴弹啄木见寄之作
作者：刘敞
朝代：宋

空林多风霜霰零，啄木朝饥悲长鸣。
口虽能呼心不平，谁弹琵琶象其声。
雌雄切直相丁嘤，欲飞未飞皆有情。
琵琶八十有四调，此曲独得传玄妙。
翠鬟小女眉目殊，能承主欢供客娱。
转关挥拨意澹如，坐人虽多旁若无。
醉翁引觞不汝余，歌诗弹铗归来乎。
两君韵高尚如此，何况枥上之马渊中鱼。
我生不晓世俗乐，顷卧江城更寂寞。
园中有时闻啄木，虽有高下无宫角。
木声梨然当人心，猋氏之风殆可学。
渊明无弦非无意，白髮秋来自少乐。
得公新诗濯我愁，因问杨子更借不，我欲醉听江城楼。
奉同永叔于刘功曹家听杨直讲女奴弹啄木见寄之作
作者：刘敞
朝代：宋

空林多风霜霰零，啄木朝饥悲长鸣。口虽能呼心不平，谁弹琵琶象其声。雌雄切直相丁嘤，欲飞未飞皆有情。琵琶八十有四调，此曲独得传玄妙。翠鬟小女眉目殊，能承主欢供客娱。转关挥拨意澹如，坐人虽多旁若无。醉翁引觞不汝馀，歌诗弹铗归来乎。两君韵高尚如此，何况枥上之马渊中鱼。我生不晓世俗乐，顷卧江城更寂寞。园中有时闻啄木，虽有高下无宫角。木声梨然当人心，猋氏之风殆可学。渊明无弦非无意，白发秋来自少乐。得公新诗濯我愁，因问杨子更借不，我欲醉听江城楼。
奉同邻几咏雪
作者：刘敞
朝代：宋

侵旦满城雪，从天万里风。
阴沈朝日变，惨澹宿云同。
径渡湖沙远，羣飞海上空。
崩腾兼上下，眩晃失西东。
帝所银为阙，河滨贝作宫。
瑶林高不极，璧水阔无穷。
巨丽神仙境，精微造化工。
霏花争烂漫，喷雾极溟蒙。
埽洒埃尘豁，苞含物象充。
牛衣愁病客，鹤髪思衰翁。
侵冒貂余黑，凭凌火似红。
厉威深刻轹，正色坦昭融。
妒舞多珍鹭，迷羣有断鸿。
阳微怯频復，阴老恣骄雄。
蔀屋贫奢等，辉窗昼夜通。
岁华惊朔易，故老识年丰。
占赋惭宾右，闻歌慕郢中。
闭门徒自喜，乘兴力难崇。
奉同邻几咏雪
作者：刘敞
朝代：宋

侵旦满城雪，从天万里风。阴沈朝日变，惨澹宿云同。径渡湖沙远，群飞海上空。崩腾兼上下，眩晃失西东。帝所银为阙，河滨贝作宫。瑶林高不极，璧水阔无穷。巨丽神仙境，精微造化工。霏花争烂漫，喷雾极溟濛。埽洒埃尘豁，苞含物象充。牛衣愁病客，鹤发思衰翁。侵冒貂馀黑，凭凌火似红。厉威深刻轹，正色坦昭融。妒舞多珍鹭，迷群有断鸿。阳微怯频复，阴老恣骄雄。蔀屋贫奢等，辉窗昼夜通。岁华惊朔易，故老识年丰。占赋惭宾右，闻歌慕郢中。闭门徒自喜，乘兴力难崇。
奉和圣俞春雪
作者：刘敞
朝代：宋

一日朔风三日雪，冬来严凝春复结。不知长此终安穷，芳物差池且三月。雷公怒号何淬嗟，欲起草木呼龙蛇。可怜惨栗夺气意，正复惟悴哀泥沙。紫宸放朝车马息，邻里谢交门径寂。解龟换酒聊自乐，浮云蔽日殊未极。
奉和圣俞春雪
作者：刘敞
朝代：宋

一日朔风三日雪，冬来严凝春復结。
不知长此终安穷，芳物差池且三月。
雷公怒号何淬嗟，欲起草木呼龙蛇。
可怜惨栗夺气意，正復惟悴哀泥沙。
紫宸放朝车马息，邻里谢交门径寂。
解龟换酒聊自乐，浮云蔽日殊未极。
奉和宋次道游嵩十五韵
作者：刘敞
朝代：宋

嵩峰三十六，皆在青云端。
宿昔望见之，恨不生羽翰。
卷脔尘土中，日月如波澜。
迩来老将至，更觉行路难。
闻君谢车徒，选胜羣峰峦。
幽深每独往，神异多所观。
若有真仙子，羽衣白玉颜。
吹笙烟雾中，举手留盘桓。
信非人间境，邈与时俗悬。
顾怀平生旧，慰以逍遥篇。
三復想在目，令人愧衣冠。
处世阔且疏，幼舆亦有言。
一丘与一壑，自谓无间然。
安得从君游，解缨弄云泉。
昏昏岁復晏，相望空长叹。
奉和宋次道游嵩十五韵
作者：刘敞
朝代：宋

嵩峰三十六，皆在青云端。宿昔望见之，恨不生羽翰。卷脔尘土中，日月如波澜。迩来老将至，更觉行路难。闻君谢车徒，选胜群峰峦。幽深每独往，神异多所观。若有真仙子，羽衣白玉颜。吹笙烟雾中，举手留盘桓。信非人间境，邈与时俗悬。顾怀平生旧，慰以逍遥篇。三复想在目，令人愧衣冠。处世阔且疏，幼舆亦有言。一丘与一壑，自谓无间然。安得从君游，解缨弄云泉。昏昏岁复晏，相望空长叹。
奉和府公新作盆山激水若泉见招十二韵
作者：刘敞
朝代：宋

谁谓山水秀，忽登君子堂。乃知仁智乐，不与冠盖妨。浓霭万叠碧，悬流百寻长。列峰映落落，绕溜含苍苍。气爽变衡霍，声幽激潇湘。意真景自远，趣逸累已忘。鸣玉无时续，翠屏终日张。赏音得虚寂，寓兴成轩昂。夙昔慕丘壑，迩来倦簪裳。欣符洗耳愿，遽有寻源狂。纵目寄历览，挟琴写铿锵。但疑主人厌，应接殊未央。
奉和府公新作盆山激水若泉见招十二韵
作者：刘敞
朝代：宋

谁谓山水秀，忽登君子堂。
乃知仁智乐，不与冠盖妨。
浓霭万叠碧，悬流百寻长。
列峰映落落，遶溜含苍苍。
气爽变衡霍，声幽激潇湘。
意真景自远，趣逸累已忘。
鸣玉无时续，翠屏终日张。
赏音得虚寂，寓兴成轩昂。
夙昔慕丘壑，迩来倦簪裳。
欣符洗耳愿，遽有寻源狂。
纵目寄历览，挟琴写铿锵。
但疑主人厌，应接殊未央。
奉和永叔夜闻风声有感用其韵
作者：刘敞
朝代：宋

往为名山客，浩荡多奇观。
六月湖海卧，飘飘生羽翰。
悮升紫垣籍，草野非所安。
金火三伏交，束带愁衣冠。
飞尘变形骸，内热焦肺肝。
岂惟天有时，人事亦可叹。
适有凉风来，萧骚庭叶干。
感之意飞动，忽若骖龙鸾。
银汉水可涉，枯槎去无难。
洞庭鱼正肥，游子行足欢。
饮酒读离骚，睥睨天壤寛。
要当以乐死，日月谁控抟。
夫子文章伯，已在青云端。
且方济一世，讵肯哀盘桓。
作诗破冥烦，磊落冰雪颜。
懔懔屈宋词，千秋剧椒兰。
奉和永叔夜闻风声有感用其韵
作者：刘敞
朝代：宋

往为名山客，浩荡多奇观。六月湖海卧，飘飘生羽翰。误升紫垣籍，草野非所安。金火三伏交，束带愁衣冠。飞尘变形骸，内热焦肺肝。岂惟天有时，人事亦可叹。适有凉风来，萧骚庭叶乾。感之意飞动，忽若骖龙鸾。银汉水可涉，枯槎去无难。洞庭鱼正肥，游子行足欢。饮酒读离骚，睥睨天壤宽。要当以乐死，日月谁控抟。夫子文章伯，已在青云端。且方济一世，讵肯哀盘桓。作诗破冥烦，磊落冰雪颜。懔懔屈宋词，千秋剧椒兰。
奉和永叔雨中见寄
作者：刘敞
朝代：宋

泥涂后土未曾乾，骑马相过行路难。卧听鸡鸣知景晦，起逢花谢惜春残。银台幸阕连宵直，樽酒能谋尽日欢。红药苍苔虽寂寞，多情肯作旧游看。
奉和永叔雨中见寄
作者：刘敞
朝代：宋

泥涂后土未曾亁，骑马相过行路难。
卧听鷄鸣知景晦，起逢花谢惜春残。
银台幸阕连宵直，樽酒能谋尽日懽。
红药苍苔虽寂寞，多情肯作旧游看。
奉和诸公御制后苑赏花钓鱼
作者：刘敞
朝代：宋
体裁：七言律诗

四照繁英拂槛开，九重芝盖赏春来。卿云共和光华旦，瑞雾偏凝沆瀣杯。池藻跃鱼波淡荡，林光倾日景徘徊。淮阳闭阁头今白，梦达钧天惜未陪。
奉天门观汝水
作者：刘敞
朝代：宋
体裁：七言绝句

流水回还萦雉堞，乱山苍翠拥层楼。会将绿蚁捐长日，幸有高风送麦秋。
奉酬春卿资政给事见寄并贶法酒
作者：刘敞
朝代：宋

王甸雄三辅，侯邦重百城。
公虽纵谈笑，人自服神明。
烹干元和正，陶镕庶物精。
优游破余地，洒落动高情。
讼比甘棠息，居无吠犬惊。
勤追頖宫学，继出汝南评。
风雅移方俗，弦歌溢颂声。
忘年及晚辈，与进绝诸生。
预列登堂拜，陪参别乘行。
襟怀向客尽，风彩照人清。
弧矢亲观德，沧浪并濯缨。
宴余花烂漫，猎罢雪纵横。
末节形骸外，良辰乐赏并。
西曹寛吏讁，东阁借宾荣。
密席眀金炬，佳人出玉笙。
听歌浓黛敛，看舞小腰轻。
敢谓招携讯，由来许与诚。
会知私坎井，未可屈长鲸。
凤尾腾中诏，麟符寄别京。
去思邈已远，陈迹浩难平。
叩叩烦书礼，悠悠想旆旌。
何时命霖雨，举世望阿衡。
逸唱回春藻，深衷释吝萌。
自然心醉久，那在酒如饧。
奉酬春卿资政给事见寄并贶法酒
作者：刘敞
朝代：宋

王甸雄三辅，侯邦重百城。公虽纵谈笑，人自服神明。烹干元和正，陶镕庶物精。优游破馀地，洒落动高情。讼比甘棠息，居无吠犬惊。勤追頖宫学，继出汝南评。风雅移方俗，弦歌溢颂声。忘年及晚辈，与进绝诸生。预列登堂拜，陪参别乘行。襟怀向客尽，风彩照人清。弧矢亲观德，沧浪并濯缨。宴馀花烂漫，猎罢雪纵横。末节形骸外，良辰乐赏并。西曹宽吏谪，东阁借宾荣。密席明金炬，佳人出玉笙。听歌浓黛敛，看舞小腰轻。敢谓招携讯，由来许与诚。会知私坎井，未可屈长鲸。凤尾腾中诏，麟符寄别京。去思邈已远，陈迹浩难平。叩叩烦书礼，悠悠想旆旌。何时命霖雨，举世望阿衡。逸唱回春藻，深衷释吝萌。自然心醉久，那在酒如饧。
女郞台
作者：刘敞
朝代：宋
体裁：五言律诗

城郭临湖尽，楼台此地偏。动摇浮积水，高绝近诸天。应接都无暇，虚空足悟禅。尘中故易厌，兴尽惜回船。
如意台
作者：刘敞
朝代：宋

冷冷清池水，泛泛不系舟。兴来可独往，兴尽自难留。留无淹回责，往无进取忧。世人共扰扰，真赏空悠悠。章华楚人困，姑苏麋鹿游。君看如意台，乃知贤者谋。
如意台
作者：刘敞
朝代：宋

冷冷清池水，泛泛不繫舟。
兴来可独往，兴尽自难留。
留无淹回责，往无进取忧。
世人共扰扰，真赏空悠悠。
章华楚人困，姑苏麋鹿游。
君看如意台，乃知贤者谋。
始凉
作者：刘敞
朝代：宋

北风吹过雨，晚景留新秋。高卧来一笑，如焚宽百忧。精神露鹰隼，意气激骅骝。自觉亦飞动，江湖思远游。
始凉
作者：刘敞
朝代：宋

北风吹过雨，晚景留新秋。
高卧来一笑，如焚寛百忧。
精神露鹰隼，意气激骅骝。
自觉亦飞动，江湖思远游。
始秋二首
作者：刘敞
朝代：宋

暑兼流火逝，秋共北风回。岁晏蒹葭色，宵征蟋蟀哀。平分感摇落，留滞怅徘徊。知负沧洲约，枯槎八月来。秋色忽已改，旅程殊未央。水云含变态，山雨送凄凉。杳杳青枫暮，菲菲白芷香。多才悲宋屈，摇落近沧浪。
始秋二首·其一
作者：刘敞
朝代：宋

暑兼流火逝，秋共北风回。岁晏蒹葭色，宵征蟋蟀哀。平分感摇落，留滞怅徘徊。知负沧洲约，枯槎八月来。
始秋二首·其一
作者：刘敞
朝代：宋

暑兼流火逝，秋共北风迴。
岁晏蒹葭色，宵征蟀蟋哀。
平分感摇落，留滞怅徘徊。
知负沧洲约，枯槎八月来。
始秋二首·其二
作者：刘敞
朝代：宋
体裁：五言律诗

秋色忽已改，旅程殊未央。水云含变态，山雨送凄凉。杳杳青枫暮，菲菲白芷香。多才悲宋屈，摇落近沧浪。
始闻鴈
作者：刘敞
朝代：宋
体裁：古风

冬夜何漫漫，北风扇凄恻。始闻南飞羽，稍稍过我侧。来宾无乃后，恐非岁时忒。朔方稽常贡，物性随变易。哀音一何厉，路远霜雪积。就阳既云归，感义宁自默。胡为堂上士，抚剑重叹激。
始闻鴈
作者：刘敞
朝代：宋
体裁：五言律诗

长风送羽翼，千里逐阳和。朔漠应飞雪，江湖始见波。识时机不浅，愁旅叫空多。勿以稻梁故，早飞乘网罗。
姚家寨道中逢李谏议
作者：刘敞
朝代：宋
体裁：七言律诗

萧萧归骑历崔嵬，一见尘中耳目开。授玉同为万里使，望云先识二星回。北荒鹏跃南溟去，西极马循东道来。世上应无此别远，留连彊尽手中杯。
子直携杂文见过
作者：刘敞
朝代：宋
体裁：古风

王孙少年敏于笔，壮如骅骝勇鹯鹘。摇毫裂简殊多端，因事陈词不专一。春风吹空花满眼，秋霜缩物寒吹骨。元气回复无常形，四时变化岂定律。斯文法天亦自然，古来达者犹识偏。今君始冠便如此，后日更老当谁先。忆昔孟轲有遗语，取之左右逢其源。乃知述作系根本，根本苟盛枝条繁。君能致身取不朽，得世知吾得贤友。
子直携杂文见过
作者：刘敞
朝代：宋

王孙少年敏于笔，壮如骅骝勇鹯鹘。摇毫裂简殊多端，因事陈词不专一。春风吹空花满眼，秋霜缩物寒吹骨。元气回复无常形，四时变化岂定律。斯文法天亦自然，古来达者犹识偏。今君始冠便如此，后日更老当谁先。忆昔孟轲有遗语，取之左右逢其源。乃知述作繫根本，根本苟盛枝条繁。君能致身取不朽，得世知吾得贤友。
子直携杂文见过
作者：刘敞
朝代：宋

王孙少年敏于笔，壮如骅骝勇鹯鹘。
摇毫裂简殊多端，因事陈词不专一。
春风吹空花满眼，秋霜缩物寒吹骨。
元气回復无常形，四时变化岂定律。
斯文法天亦自然，古来达者犹识偏。
今君始冠便如此，后日更老当谁先。
忆昔孟轲有遗语，取之左右逢其源。
乃知述作繋根本，根本苟盛枝条繁。
君能致身取不朽，得世知吾得贤友。
子高作司谏见举自代
作者：刘敞
朝代：宋
体裁：古风

智短多不堪，冗官略自保。念非拨烦用，犹觊赵魏老。故人紫微仙，自致青云早。回首记平昔，露章慰枯槁。先容轮囷木，进取万里道。妄意巉岩石，庶几千金宝。过听为君羞，贪名怯阴讨。人亦谓我何，自笑方绝倒。
存目·其一
作者：刘敞
朝代：宋

诗题：昼寝首句：井径从芜漫。
存目·其二
作者：刘敞
朝代：宋

诗题：鸭脚首句：魏帝昧远图。
孙侍郎访及仍携示近诗
作者：刘敞
朝代：宋
体裁：七言律诗

泌水衡门野老居，彤幨丹毂使君舆。固惊北海犹知备，曾谓西河尚起予。高卧穷愁述岁晚，立谈襟抱为公摅。浪传方伯中和颂，讵有虚仪讲德书。
孤垒二首
作者：刘敞
朝代：宋

孤垒敞新观，层轩临暮霞。分明鱼意乐，徙倚客愁赊。远近见百里，高低有万家。春风甚不远，更种满城花。落日含古意，高台多远心。鱼龙潜冻水，蟋蟀有哀音。江汉南浮远，关山北望深。张衡四愁意，历历起登临。
孤垒二首·其一
作者：刘敞
朝代：宋

孤垒敞新观，层轩临暮霞。
分明鱼意乐，徙倚客愁賖。
远近见百里，高低有万家。
春风甚不远，更种满城花。
孤垒二首·其一
作者：刘敞
朝代：宋

孤垒敞新观，层轩临暮霞。分明鱼意乐，徙倚客愁赊。远近见百里，高低有万家。春风甚不远，更种满城花。
孤垒二首·其二
作者：刘敞
朝代：宋
体裁：五言律诗

落日含古意，高台多远心。鱼龙潜冻水，蟋蟀有哀音。江汉南浮远，关山北望深。张衡四愁意，历历起登临。
安福院二首
作者：刘敞
朝代：宋

溪流婉转树蒙茏，复阁虚廊小径通。下马解鞍一长啸，便疑身已出尘中。三十六陂秋水来，龙蛇奔走起风雷。老僧与置南轩地，会是凭栏心目开。
安福院二首·其一
作者：刘敞
朝代：宋
体裁：七言绝句

溪流婉转树蒙茏，复阁虚廊小径通。下马解鞍一长啸，便疑身已出尘中。
安福院二首·其二
作者：刘敞
朝代：宋
体裁：七言绝句

三十六陂秋水来，龙蛇奔走起风雷。老僧与置南轩地，会是凭栏心目开。
定水二首
作者：刘敞
朝代：宋

定水涵空碧，群山凝远岚。渊鱼颇易得，菱实最馀甘。旷野应人语，凉风快酒酣。谁云陵谷换，自此识南潭。此地去人近，向来幽赏违。使君留隼旆，烟水净鱼矶。秋入冷蛩急，波明白鹭飞。异时江汉兴，抚事更怀归。
定水二首·其一
作者：刘敞
朝代：宋

定水涵空碧，羣山凝远岚。
渊鱼颇易得，菱实最余甘。
旷野应人语，凉风快酒酣。
谁云陵谷换，自此识南潭。
定水二首·其一
作者：刘敞
朝代：宋

定水涵空碧，群山凝远岚。渊鱼颇易得，菱实最馀甘。旷野应人语，凉风快酒酣。谁云陵谷换，自此识南潭。
定水二首·其二
作者：刘敞
朝代：宋

此地去人近，向来幽赏违。使君留隼旆，烟水净鱼矶。秋入冷蛩急，波明白鹭飞。异时江汉兴，抚事更怀归。
定水二首·其二
作者：刘敞
朝代：宋

此地去人近，向来幽赏违。
使君留隼旆，烟水浄鱼矶。
秋入冷蛩急，波明白鹭飞。
异时江汉兴，抚事更怀归。
客寄天台月桂子
作者：刘敞
朝代：宋

天上仙人月裏栽，无端飘逐海风来。
可能种作千寻树，岁看高花烂漫开。
客寄天台月桂子
作者：刘敞
朝代：宋

天上仙人月里栽，无端飘逐海风来。可能种作千寻树，岁看高花烂漫开。
客有遗予注辇国鹦鹉素服黄冠语音甚清慧此国在海西距中州四十一万里舟行半道过西王母三年乃远番禺也
作者：刘敞
朝代：宋

四十万里外，孤舟天与邻。
应夸王母使，更遇越裳人。
素质宜姑射，黄冠即羽民。
那将笼禽比，萧洒绝埃尘。
客有遗予注辇国鹦鹉素服黄冠语音甚清慧此国在海西距中州四十一万里舟行半道过西王母三年乃远番禺也
作者：刘敞
朝代：宋

四十万里外，孤舟天与邻。应誇王母使，更遇越裳人。素质宜姑射，黄冠即羽民。那将笼禽比，萧洒绝埃尘。
宴得解进士
作者：刘敞
朝代：宋
体裁：古风

汝颍纪南国，星极丽中州。多奇兆两汉，粹气兼九邱。里巷含古风，文章耀前修。上恩荣计偕，博选充诏求。杂沓会骏骨，轩昂出骅骝。日余瞢深识，有司属同忧。攻玉固以石，妍媸岂云侔。登龟但投饵，美恶非其俦。堂上歌鹿鸣，樽前亲献酬。有功幸九锡，与祭为诸侯。
宿乌沙
作者：刘敞
朝代：宋
体裁：古风

朝离巴陵岸，暮投乌沙汀。大江屡回环，反顾犹洞庭。月色夺暗日，舟人各宵征。东南浮云际，极望都冥冥。不辨水与天，高低皆见星。分明银河流，来与江汉并。安得数尺槎，漂然向天庭。
宿九里潭
作者：刘敞
朝代：宋
体裁：古风

潭树老垂叶，荫兹千百寻。蛟潜伏遗剑，鱼跃应鸣琴。远客何所羡，神渊涵净心。
宿州道中逢圣俞入京
作者：刘敞
朝代：宋

翩翩河中船，一西复一东。相逢且不留，相别何时逢。黄鹄安稻粱，有时顾池笼。一为沧浪去，不复思樊中。哀君苍发白，扰扰悲途穷。努力千万乘，寄声谢醉翁。
宿州道中逢圣俞入京
作者：刘敞
朝代：宋

翩翩河中船，一西復一东。
相逢且不留，相别何时逢。
黄鹄安稻粱，有时顾池笼。
一为沧浪去，不復思樊中。
哀君苍髪白，扰扰悲途穷。
努力千万乘，寄声谢醉翁。
宿斋中书外省答永叔京尹内翰朝回马上见寄并谢子华次韵
作者：刘敞
朝代：宋

朝罢章台日几竿，遥闻走马试雕鞍。
春风自发游人意，宿雪偏留下省寒。
坐久独知宫漏永，诗成谁尽玉堂懽。
会须一办如泥醉，从笑归来笔向干。
宿斋中书外省答永叔京尹内翰朝回马上见寄并谢子华次韵
作者：刘敞
朝代：宋

朝罢章台日几竿，遥闻走马试雕鞍。春风自发游人意，宿雪偏留下省寒。坐久独知宫漏永，诗成谁尽玉堂欢。会须一办如泥醉，从笑归来笔向乾。
宿绿溪
作者：刘敞
朝代：宋

云昏江水阔，两淮不可测。山丘望亦迷，马牛岂易识。高帆乘长风，俄倾屡攲仄。未知所趣向，稍稍万宇黑。近津见芦苇，其外水正白。操舟投其间，宿鸟俱辟易。水深不可缆，丛梗以为力。蚊蚋秋尚繁，不眠坐通夕。中宵风逾厉，潮水相荡击。安得似人者，謦欬在我侧。天明启牖户，愿见白日色。莽苍旸谷间，竟为雾雨隔。追观宵征处，波恶生悸惕。绝粮非陈蔡，从者亦悽恻。
宿绿溪
作者：刘敞
朝代：宋

云昏江水阔，两淮不可测。
山丘望亦迷，马牛岂易识。
高帆乘长风，俄倾屡欹仄。
未知所趣向，稍稍万宇黑。
近津见芦苇，其外水正白。
操舟投其间，宿鸟俱闢易。
水深不可缆，丛梗以为力。
蚊蚋秋尚繁，不眠坐通夕。
中宵风逾厉，潮水相荡击。
安得似人者，謦欬在我侧。
天明启牖户，愿见白日色。
莽苍旸谷间，竟为雾雨隔。
追观宵征处，波恶生悸惕。
绝粮非陈蔡，从者亦悽恻。
宿麃子岭穹庐中
作者：刘敞
朝代：宋

千山雪绕帐庐寒，一半冰消塞井乾。忆卧衡门甘泌水，可怜孤枕未曾安。
宿麃子岭穹庐中
作者：刘敞
朝代：宋

千山雪遶帐庐寒，一半冰消塞井干。
忆卧衡门甘泌水，可怜孤枕未曾安。
寄上濠州舅氏
作者：刘敞
朝代：宋

天阁愁扬子，诸侯困仲舒。反为清净误，竟以谤谗疏。开幕临濠水，怀章下石渠。塞翁轻失马，庄叟乐观鱼。倚杖曾何怪，逍遥直自如。贵为千骑长，富有万家居。卧理翻无事，高谈雅不虚。旧怜狂简性，遥想赋归欤。
寄上濠州舅氏
作者：刘敞
朝代：宋

天阁愁扬子，诸侯困仲舒。
反为清浄误，竟以谤谗疏。
开幕临濠水，怀章下石渠。
塞翁轻失马，庄叟乐观鱼。
倚杖曾何怪，逍遥直自如。
贵为千骑长，富有万家居。
卧理翻无事，高谈雅不虚。
旧怜狂简性，遥想赋归欤。
寄东平侍读叔平侍郎
作者：刘敞
朝代：宋
体裁：七言绝句

曲榭层台花木深，春风千骑盛登临。高山流水非无意，正得君来慰我心。
寄书
作者：刘敞
朝代：宋
体裁：五言绝句

区脱逢归驿，作书凭寄声。那知梦识路，先入大梁城。
寄书
作者：刘敞
朝代：宋

十里一反顾，五里一徘徊。悠悠三千里，莫知我心哀。客愁纷无涯，岁月忽如掷。人生莫自料，皓首岂易测。节旄未落归去来，天遣春风随我回。入朝宁食建业水，还家却赋南山雷。妇能秦声妾赵舞，稚子可使行酒杯。急须为乐娱日夜，何事憔悴淹尘埃。行矣乎，归去来。
寄书
作者：刘敞
朝代：宋

十里一反顾，五里一徘徊。
悠悠三千里，莫知我心哀。
客愁纷无涯，岁月忽如掷。
人生莫自料，皓首岂易测。
节旄未落归去来，天遣春风随我回。
入朝宁食建业水，还家郄赋南山雷。
妇能秦声妾赵舞，稚子可使行酒杯。
急须为乐娱日夜，何事憔悴淹尘埃。
行矣乎，归去来。
寄佑之
作者：刘敞
朝代：宋

长安风尘地，见子若旧交。意气何激昂，骨干真蒲梢。戎胡扰边封，杀气连二崤。丈人国长城，多垒忧四郊。劲兵向海西，千里沸鼓铙。共传校尉印，勇略如虎虓。功业系感激，念当覆妖巢。秋风日夜清，敌人知折胶。努力张国家，寄声慰衡茅。
寄佑之
作者：刘敞
朝代：宋

长安风尘地，见子若旧交。
意气何激昂，骨干真蒲梢。
戎胡扰边封，杀气连二崤。
丈人国长城，多垒忧四郊。
劲兵向海西，千里沸鼓铙。
共传校尉印，勇略如虎虓。
功业繫感激，念当覆妖巢。
秋风日夜清，敌人知折胶。
努力张国家，寄声慰衡茅。
寄公默先生
作者：刘敞
朝代：宋
体裁：古风

昔贤避言色，先觉如观火。作者有七人，清风缅遗我。浮俗滋鈌鈌，羁人畏琐琐。知言岂易值，卷迹恨莫果。所愿学孔子，无可无不可。寡过知未能，同声赖铭左。
寄内
作者：刘敞
朝代：宋
体裁：五言律诗

风雨惊春老，山川入梦遥。此时看破镜，何处正吹箫。旧种萱丛碧，新归燕语娇。佳期漫自笑，不似浙江潮。
寄凤翔舍弟
作者：刘敞
朝代：宋

早悟出处际，同归羁旅间。从军差复乐，捧檄莫思还。百仞磻溪水，千岩大白山。异时曾想见，乘兴辄跻攀。百里异形影，况今殊楚秦。陇云虚引领，江月漫随人。愁恨西山雪，惊心绝塞尘。寄书悬胜梦，雁足莫嫌频。
寄凤翔舍弟·其一
作者：刘敞
朝代：宋

早悟出处际，同归羁旅间。从军差复乐，捧檄莫思还。百仞磻溪水，千岩大白山。异时曾想见，乘兴辄跻攀。
寄凤翔舍弟·其二
作者：刘敞
朝代：宋

百里异形影，况今殊楚秦。陇云虚引领，江月漫随人。愁恨西山雪，惊心绝塞尘。寄书悬胜梦，雁足莫嫌频。
寄刘景烈
作者：刘敞
朝代：宋

汉设重关斥塞垣，诏移飞将护秋屯。胡人无复窥南牧，燕客时应祭北门。清酒肥牛宴长日，轻车精骑猎平原。少年真得军中乐，况复诗书盛讨论。
寄刘景烈
作者：刘敞
朝代：宋

汉设重关斥塞垣，诏移飞将护秋屯。
胡人无復窥南牧，燕客时应祭北门。
清酒肥牛宴长日，轻车精骑猎平原。
少年真得军中乐，况復诗书盛讨论。
寄吕侍郎
作者：刘敞
朝代：宋
体裁：古风

荒山逢故辙，自上重冈立。君车不可望，君手何由执。旅思随日远，徂年背人急。舞剑中夜兴，应知忧感集。
寄吴江大博徐君章
作者：刘敞
朝代：宋

吏退簿书敛，日落风景凉。
偶无事物累，真得逍遥乡。
疏花媚空园，修竹荫广坐。
浊酒不难醉，盘石可径卧。
何必凌江汉，乃能濯埃尘。
何必潜山林，乃能寄隐沦。
人多笑此言，此言未易笑。
非君契心赏，谁肯过蓬藋。
寄吴江大博徐君章
作者：刘敞
朝代：宋

吏退簿书敛，日落风景凉。偶无事物累，真得逍遥乡。疏花媚空园，脩竹荫广坐。浊酒不难醉，磐石可径卧。何必凌江汉，乃能濯埃尘。何必潜山林，乃能寄隐沦。人多笑此言，此言未易笑。非君契心赏，谁肯过蓬藋。
寄和弟
作者：刘敞
朝代：宋
体裁：五言律诗

鹡鸽飞砌下，广莫起寒风。感物念游子，赋诗同召公。楚歌还落木，淮月更虚弓。羁旅伤离别，如何岁亦穷。
寄因甫
作者：刘敞
朝代：宋
体裁：五言律诗

君虽委计吏，官似宣尼公。贫贱更何恨，优游聊与同。忘怀鸱夷酒，乘兴松江风。此亦隐柱下，何用卧隆中。
寄因甫
作者：刘敞
朝代：宋

昔别大梁下，至今三岁余。
岂无万里使，不寄一行书。
风俗与时薄，交游于义疏。
知君淡如水，非是故忘予。
寄因甫
作者：刘敞
朝代：宋

昔别大梁下，至今三岁馀。岂无万里使，不寄一行书。风俗与时薄，交游于义疏。知君淡如水，非是故忘予。
寄圣俞
作者：刘敞
朝代：宋

徘徊帝城裏，独咏有所思。
故人昔别此，秋风今若兹。
流水去不已，新鴈来有期。
寄声可相及，一见慰天涯。
寄圣俞
作者：刘敞
朝代：宋

徘徊帝城里，独咏有所思。故人昔别此，秋风今若兹。流水去不已，新雁来有期。寄声可相及，一见慰天涯。